**REGJISTRI I KËRKESAVE DHE PËRGJIGJEVE**

**INSPEKTORATI SHTETËROR I PUNËS DHE SHËRBIMEVE SHOQËRORE**

**2025**

|  |  |  |  |  |  |  |
| --- | --- | --- | --- | --- | --- | --- |
| **Nr.**  | **Data e kërkesës** | **Objekti i kërkesës** | **Data e përgjigjes** | **Përgjigje** | **Mënyra e përfundimit të kërkesës** | **Tarifa** |
| 01 | 13.01.2025 | *Kërkesë për informacion: 1 janar 2024- 31 dhjetor 2024.**- Sa ka qenë numri i gazetarëve të punësuar sipas Kodit të Punës për periudhën 1 janar- 31 dhjetor**2024, nëse dispononi të dhëna? Kategorizim sipas gjinisë, grupmoshës dhe qytetit.**- Ju lutemi të na vendosni në dispozicion, informacione statistikore lidhur me raste denoncimesh**nga gazetarë apo punonjës mediash lidhur me veshtirësitë e kushteve të punës apo pushime të**padrejta nga puna për hapësirën kohore 1 Janar 2024 – 31 Dhjetor 2024.**- A ka investigime/të dhëna mbi respektimin e orarit të punës, apo mospagesë të orëve shtesë apo**shkelje të tjera të Kodit të Punës? Sa kompani mediatike janë gjobitur për këtë për periudhën 1**janar- 31 dhjetor 2024?**-Sa inspektime keni kryer në media gjatë periudhës 1 janar – 31 dhjetor 2024? Sa shkelje keni**gjetur? Cilat janë kategoritë e shkeljeve dhe shpeshtësia e tyre?**- A ka pas investigime për sigurinë në punë të gazetarëve për periudhën 1 janar-31 dhjetor 2024?**Nëse po, sa është numri i gjetjeve sipas kategorive?**- Sa aksidente në lidhje me punën e gazetarëve janë raportuar për vitin 2024?**- Si kanë ndryshuar statistikat për vitin 2024 krahasur me vitin 2023?**- Cilat janë planet për inspektimet në të ardhmen dhe cila është metodologjia për vitin 2025?* | 27.01.2025 | Gjatë kontrolleve të ushtruara ISHPSHSH-ja ka si kompetencë të verifikojë zbatimin e legjislacionit të punës në marrëdhëniet punëdhënës-punëmarrës. Në këtë kontekst të dhënat statistikore që ISHPSHSH-ja përpunon dhe analizon janë për nr.total të punësuarve në subjekt, dhe jo sipas pozicionit të punës. ISHPSHSH-ja nuk disponon database me të dhëna për punëmarrës për periudhë punësimi në vite, administruesi i këtij sistemi është Drejtoria e Përgjithshme e Tatimeve, sistem në të cilën deklarimi i punëmarrësve kryhet sipas kodit të profesionit. Nga inspektimet e kryera për periudhën 1 janar - 31 dhjetor 2024, janë evidentuar 59 punonjës të medias të cilët, përkatësisht në 45 subjekte ekonomike, të cilët nuk paguhen për orët e punuara në ditët e pushimeve javore apo festave, nuk paguhen për orët e punuara mbi kohën normale të punës dhe nuk paguhen për orët e punuara në turne. Për këto shkelje janë vendosur 5 (pesë) masa administrative, aralajmërime. Gjatë periudhës 1 janar 2024- 31 dhjetor 2024, në fushën e medias janë kryer gjithësej 51 inspektime, në 45 subjekte ekonomike. Gjithsej janë konstatuar 82 shkelje të dispozitave ligjore, sipas kategorive të ligjit si më poshtë: 1. Rregullimi i marrëdhënieve të punës 64% 2. Siguria dhe shëndeti në vendin e punës 18% 2. Informaliteti gri 18% Nga konstatimet e inspektimeve të kryera, për periudhën e kërkuar, 18% e shkeljeve të dispozitave ligjore janë për sigurinë dhe shëndetit nëpunë, për punonjësit në fushën e medias. Pranë ISHPSHSH nuk janë raportuar raste të aksidenteve në punë për vitin 2024 në lidhje me punën e gazetarëve.Ndërsa të dhënat statistikore të vitit 2024 u pasqyruan si më lart, për vititn 2023 rezultojnë 69 inspektime në media. Janë depozituar 26 ankesa nga punonjës të mediave, që i përkasin pesë subjekteve. Gjatë kontrolleve të vitit 2023 janë konstatuar kryesisht vonesa në pagesë, mospagesë për orët shtesë të punës ose për punë të kryera në ditë festash zyrtare, mosdhënie të festave vjetore, mungesë kontrollesh mjekësore. Në dhjetor 2023, Inspektorati Shtetëror i Punës përfundoi zhvillimin e Sistemit të Analizës së Riskut (RAS) që mundëson orientimin dhe planifikimin mujor të inspektimit bazuar në riskun plotësisht të automatizuar, duke u mbështetur në teknologjitë e avancuara si “Data mining” dhe “Makine Learning”. Ky sistem i avancuar, i zhvilluar me mbështetjen teknike dhe financiare të ILO-së dhe BE-së, ishte në fazën pilot gjatë vitit 2024. Gjatë kësaj periudhe janë bërë rregullime në platformë dhe është pasuruar me informacione që përmirësojnë funksionimin e saj duke krijuar MIRA “Matrica e Inteligjencës dhe Analizës së Rrezikut”. Kjo platformë inovatore, në vijim synon të sjellë përmirësim në proceset e brendshme, forcim të transparencës dhe integritetit në inspektimin e punës dhe rritjen e përputhshmërisë me praktikat më të mira ndërkombëtare.Nga ana tjetër është pjesë e planeve të punës rritja e kapaciteteve dhe njohurive të inspektorëve të punës për të kryer inspektime në sektorin e medias, duke marrë në konsideratë llojet e profileve të punës në media të ndryshme, marrëdhëniet e punës në sektorin e medias (sektorët publikë dhe privatë, profesionin e gazetarit, llojet e kontratës së punës, identifikimin e llojit të medias, ligjet rregulluese etj. Një listë kontrolli për inspektorët e punës për inspektimet në media do të vlerësohet për tu përfshirë dhe për tu bërë pjesë e akteve të inspektimit në punë. | E plotë | S’ka |
| 02 | 21.01.2025 | *Kërkesë për informacion:* Sa është numri total i agjencive private të punësimit deri në janar 2025? -Sa inspektime janë kryer përgjatë 2 viteve të fundit 2022-2024 në agjencitë private të punësimit (Inspektime të programuara; Inspektime jashtë programit? - Si janë iniciuar inspektimet? A ka pasur raportime apo përmes sistemit të vlerësimit të riskut? -Si realizohen inspektimet kur ambienti i punës është në ambient shtëpiak ( në rastin e punonjësve të huaj)? A ka ndonjë udhëzim për inspektimet në vendbanime personale? -A keni evidentuar shkelje në kontratat mes agjencive private të punësimit dhe kompanive pritëse përgjatë 2 viteve të fundit? Lutem jeni të dhëna mbi tipologjitë e shkeljeve dhe masat që janë ndërmarr në bazë të ligjit Nr. 9634/2006 “Mbi inspektimin në punë” -A keni evidentuar shkelje të kushteve të punës për punëtorët e huaj përgjatë 2 viteve të fundit? Lutem jeni të dhëna mbi tipologjitë e shkeljeve dhe masat administrative që janë ndërmarr në bazë të ligjit Nr. 9634/2006 “Mbi inspektimin në punë”? -A kanë këto agjenci rekrutimi kode të rekrutimit etik, bazuar në standardet ndërkombëtare/ konventat e ILOs? - Cilat janë masat e realizuara në kuadër të memorandumit të mirëkuptimit që institucioni juaj ka me Drejtorinë e përgjithshme të Tatimeve dhe Ministrinë e Brendshme në kuadër të punëtoreve të huaj për motive punësimi?- Cilat janë sfidat që hasni në inspektimet në punë për rastet e punëtorëve të huaj dhe cilat janë masat që duhen marrë në këtë drejtim -Jepni informacion mbi konventat ndërkombëtare ( që rregullojnë të drejtat e punës; inspektimin në punë) që nuk janë ratifikuar në Shqipëri?  | 31.01.2025 | Ndryshimet e fundit ligjore që prekin kuadrin ligjor rregullues për këtë aktivitet e konkretisht VKM Nr. 101, datë 23.2.2018 “Për mënyrën e organizimit e të funksionimit të agjencive private të punësimit” e cila është ndryshuar me VKM nr.703, datë 13.11.2024, do të sigurojë në një periudhë tranzitore nga hyrja në fuqi e këtij akti, numrin e Agjensive Private të Punësimit (këtej e tutje APP). Aktualisht të gjitha APP-të si ekzistuese ashtu dhe ato që krijohen rishtazi duhet të kalojnë proçesin e liçensimit bazuar në vlerësim sipas akteve ligjore. Në këtë kuadër lista e APP-ve që rezulton e publikuar në faqen zyrtare www.inspektoriatipunes.gov.al është në proçes vlerësimi dhe përditësimi. Për gjatë viteve 2022-2024, ky lloj aktiviteti ka qënë në focus të punës së ISHPSHSH-së, si për inspektime të programuar mbi bazë risku, inspektime tematike me “Urdhër Ministri” nga Ministria përgjegjëse për çështjet e punësimit, si dhe rasteve të ankesave apo kërkesave të depozituara në këto periudha kohore rezultojnë gjithsej 259 inspektime dhe riinspektime në këto veprimtari. Për të ushtruar kontroll në këto subjekte janë përdorur burime të informacionit nga ministritë e linjës MFE e cila aktualisht është MEKI. Konkretisht janë zhvilluar kontrolle bazuar në: · Urdhrin të Ministrit nr.174 , datë 17.06.2022 “ Për kryerjen e Inspektimeve në APP nga ISHPSHSH” · Urdhër Ministri nr.351, datë 29.05.2024,“Për kryerjen e inspektimeve në APP”. Vlen të theksohet se edhe pse në numër të vogël, kemi një rritje të ankesave të depozituara pranë institucionit tonë ndaj subjekteve që ushtrojnë veprimtari si APP e që për të gjithë priudhën 2022-2024 janë trajtuar 8 ankesa gjithsej. Ndërkohë që kemi dhe inspektime të kryera në subjekte mbi bazë programimi sipas risku. Në ligjin 9634/2006 “Për inspektimin e punës” i ndryshuar, neni 13 “Kompetencat e inspektorit të punës”, parashikon ne kompetencat e inspektorit të punës se citojmë: “1…Inspektorët janë të autorizuar të hyjnë në mjediset e punës së çdo subjekti, me përjashtim të mjediseve të banimit, pa bërë njoftim paraprak, në çdo orë të ditës ose të natës, në të gjitha subjektet, filialet, kantieret, që i nënshtrohen inspektimit. Në rast të kryerjes së inspektimit pa njoftim paraprak, inspektori është i detyruar të respektojë edhe kërkesat e ligjit për inspektimin 2. “Inspektori i punës, për të kontrolluar zbatimin e dispozitave të legjislacionit të punës, në mjediset që shërbejnë për banim, autorizohen të hyjnë nëse ka tregues të mjaftueshëm apo motive ligjore, të cilat e prezumojnë këtë…” Në rastet të dyshimeve për punëmarrës të huaj për të cilët vendi i punës është në ambjentet e banimit, rastin e kemi deleguar për ndjekje të mëtejshme (detyrim sipas VKM-së nr.499, datë 29.08.2018 “Për miratimin e proçedurave standarte të veprimit për mbrojtjen e viktimave dhe viktimave të mundshme të trafikimit”). Nga verifikimet e kryera në tërësi në vitin 2024 rezultojnë me shkelje të dispozitave ligjore 63% e subjekteve si problematika cilësojmë: · Drejtimi Teknik. Nga kontrollet, rezultuan 71 Agjenci Private të Punësimi që kishin një drejtues teknik, ku në 10 prej tyre këtë rol e mbulonte vetë administratori i agjencisë. · Nga kontrollet, rezultuan së 26% e Agjencive Private të Punësimit operojnë si subjekte të vetëpunesuar. · Mungesa e një regjistri të standartizuar si detyrim ligjor për Agjencitë Private të Punësimit për kandidatët punëkërkues, vështirëson kontrollin nga ISHPSHSH-ja, për verifikime të detajuara dhe konkluzione nëse ky rekrutim është kryer sipas të gjitha parashikimeve ligjore · Mungesa e Informimit për Vetëdeklarimet. Gjatë kontrolleve është konstatuar se subjektet nuk janë të informuar se ku duhet të drejtohen, për vetëdeklarimet, detyrime këto sipas parashikimeve ligjore të pikës 12 të VKM 101 datë 23.2.2018 “Për Mënyrën e Organizimit e të Funksionimit të Agjencive Private të Punësimit” dhe pikës 8 të VKM 286 datë 21.5.2018 “Për Disa Rregulla të Veçanta Për Punëmarrësit e Përkohshëm, të Cilët Punësohen nga Agjencitë e Punësimit të Përkohshëm”. · Në marrëveshjet midis Agjencinë e Përkohëshme të Punësimit dhe Ndërmarrjes Pritëse, ka rezultuar se nuk përmbajnë elementët e domosdoshëm sipas parashikimeve ligjore, ku kryesisht përmendim si elementë shumë të rëndësishëm të punësimit: “kohëzgjatjen e punësimit”, “vendin e punësimit”, “përshkrimin e përgjithshëm të punës”. · Specifikimi i afatit të punësimit: Agjencitë e Përkohshme të Punësimit nuk specifikonin në kontratën e punës afatin e përkohshëm të punësimit jo më shumë se 2 vjet, për të njëjtën punë dhe për të njëjtën ndërmarrje pritëse. · Revokimi i licencës: Janë konstatuar 4 subjekte, me licencë aktive si Agjenci Private Punësimi, që kanë kërkuar revokimin e licencës, veprim i cili nuk është finalizuar nga QKB/QKL. Gjithashtu rezultojnë 36 subjekte që edhe pse të pajisur me licencë të tipit X.2.A, nuk e kanë ushtruar dhe nuk e ushtrojnë veprimtarinë si agjenci private punësimi, dhe një pjesë e mirë e të cilave kërkojnë revokim të kësaj licence. Një numër i konsiderueshëm i Agjencive Private të Punësimit që ju nënshtruan kontrollit, ushtronin veprimtarinë e tyre vetëm nëpërmjet informimit të vendeve të lira të punës përmes rrjeteve sociale apo faqe ëeb, në të cilat reklamonin informacion të kosiderueshëm mbi shërbimin që ofronin.Masat administrative bazohen në kompetencat ligjore të inspektorëve të punës duke marrë në vlerësim llojin e shkeljes, shkallën e dëmit në veprimtarinë e subjektit dhe herët e konstatimit. Në përfundim të inspektimeve, janë marrë këto masa administrative: · 19 subjekte me masa administrative “Paralajmërim” · 1 subjekt me masë urgjente “Pezullim” për punësim informal · 4 subjekte me masa administrative gjobë në vlerën 570,000 lekë.Sa i takon shkeljes të kushteve të punës për punëmarrës të huaj ju bëjmë me dije se kjo kategori punëmarrësish trajtohet dhe shqyrtohet njëjtë me punëmarrësit shqiptare e rrjedhimisht, të gjitha shkeljet ligjore dhe masat administrative që meren rast pas rasti në këto subjekte përfshijnë dhe shërbejnë për rregullimin e kushteve të punës edhe për punëmarrësit e huaj.Shqipëria ka ratifikuar Konventën Nr. 181 të ILO-s “Agjencitë Private të Punësimit”, e cila parashikon aktivitetet që duhet të kryejë një Agjenci Private Punësimi, si dhe të drejtat dhe detyrimet e tyre. Kuadri ligjor në fuqi që rregullon procesin e licensimit, monitorimit dhe kontrollit paraqitet si më poshtë: VKM 538/2009 “Për Licencat dhe lejet që trajtohen nga apo nëpërmjet Qendrës Kombëtare të Licencimit (QKL) dhe disa rregullime të tjera nënligjore”( e ndryshuar) VKM Nr. 101, datë 23.2.2018 “Për mënyrën e organizimit e të funksionimit të agjencive private të punësimit” (i ndryshuar). Udhezim nr.757, date 30.09.2024 “Per proçedurat e shqyrtimit, vleresimit dhe miratimit te kerkesave per liçencim te subjekteve qe kryejne veprimtari te ndermjetesimit ne tregun e punes dhe monitorimin e tyre”.(i ndryshuar). Gjatë vitit 2024 për të siguruar një punë të denjë që fillon me rekrutim etik të punëmarrësve të huaj, në zbatim të Strategjisë Kombëtare për Migracionin dhe Plani i Veprimit 2024–2030 që pasqyron prioritetet e qeverisë së Shqipërisë për menaxhimin efektiv të migracionit, ka pësuar ndryshime legjislacioni mbi I sipërcituar. Konstatimet dhe rekomandimet e dala nga monitorimi i këtyre subjekteve gjatë kontrolleve të ushtruara nga inspektorati I punës luajtën një rol kyç për identifikimin e problematikave, të cilat shërbyen për ndryshimet ligjore të kuadrit ligjor rregullues, me qëllim rregullimin e proçesit të liçencimit të shërbimeve të ndërmjetësimit në tregun e punës dhe të ushtrimit të aktivitetit si dhe monitorimit të tyre. Duke qënë se ISHPSHSH-ja është institucion ekzekutiv dhe memorandum i mirëkuptimit për këtë çështje do të nënshkruhet në nivel politikëbërje, në dijeninë tonë është në fazën e bashkëfirmosje.Një vëmendje e veçantë i është kushtuar respektimit të të drejtave të punëmarrësve të huaj. Gjatë vitit 2024 vihet re nje rritje e numrit të punëmarrësve te huaj të konstatuar, të cilët luajnë një rol kyç në ekonominë e vendit.Legjislacioni shqiptar ka të parashikuar dispozita që sigurojnë trajtim të barabartë të punëmarrësve në RSH-së, larg çdo diskriminimi në vendin e punës përfshi edhe atë për shkak të kombësisë, nënshtetësisë etj. Gjatë kontrolleve të ushtruara gjetjet dhe lënia e detyrave për zbatim në subjekt shërbejnë për përmirësimin e situatës në të ardhmen nga e cila përfitojnë edhe punëmarrësit e huaj. Problematikë e hasur gjatë kontrolleve të ushtruara është gjuha e komunikimit, e cila do të ndihmonte në rritjen e ndërgjegjësimit të punëtorëve migrantë për të drejtat e tyre në një marrëdhënie pune për sigurimin e pagave të drejta, orar të arsyeshëm të punës, akses në mbrojtjen e shëndetit dhe sigurisë dhe akses jodiskriminues në shërbimet sociale etj. Sfidë ngelet rritja e vazhdueshme e kapaciteteve institucionale të ISHPSHSH-së. ISHPSHSH është institucion ekzekutiv, i kontrollit të zbatimit të legjislacionit të punës. Politikat e punësimit, përfshirë edhe çështjet e hartimit, ratifikimit, transpozimit mbulohen nga ministria përgjegjëse për çështjet e punës, që në këtë rast është MEKI. Megjithatë, më poshtë paraqesim një informacion të përgjithshëm për ratifikimin e konventave të ILO-s (Organizatës Ndërkombëtare të Punës). Kështu, në fushën e punës, Shqipëria ka ratifikuar 55 Konventa dhe 2 Protokolle. Është e rëndësishme të theksohet se janë të ratifikuara të 10-ta konventat themelore si: - C029 - Konventa e Punës së Detyrueshme, 1930 (Nr. 29) 25 Qershor - C087 - Konventa për Lirinë e Asociimit dhe Mbrojtjen e të Drejtës për Organizim, 1948 (Nr. 87) - C098 - Konventa për të drejtën e organizimit dhe negociatave kolektive, 1949 (nr. 98) - C100 - Konventa për shpërblim të barabartë, 1951 (nr. 100) - C105 - Konventa për heqjen e punës së detyruar, 1957 (nr. 105) - C111 - Konventa për diskriminimin (punësimi dhe profesioni), 1958 (nr. 111) - C138 - Konventa për moshën minimale, 1973 (nr. 138) - C155 - Konventa për Sigurinë dhe Shëndetin në Punë, 1981 (Nr. 155) P155 - Protokolli i vitit 2002 i Konventës për Sigurinë dhe Shëndetin në Punë, 1981, C182 - Konventa për format më të këqija të punës së fëmijëve, 1999 (nr. 182) C187 - Konventa e Kornizës Promovuese për Sigurinë dhe Shëndetin në Punë, 2006 (Nr. 187) Gjithashtu janë ratifikuar 4 konvetat e qeverisjes (Prioriteti), si: - C081 - Konventa e Inspektimit të Punës, 1947 (Nr. 81) - C122 - Konventa e Politikës së Punësimit, 1964 (Nr. 122) - C129 - Konventa e Inspektimit të Punës (Bujqësia), 1969 (Nr. 129) - C144 - Konventa e Konsultimit Trepalësh (Standardet Ndërkombëtare të Punës), 1976 (Nr. 144) Janë ratifikuar 41 konventa teknike dhe nuk janë të ratifikauara konventa teknike si: - C012 - Konventa e Kompensimit të Punëtorëve (Bujqësia), 1921 (Nr. 12) - C014 - Konventa e Pushimit Javor (Industrisë), 1921 (Nr. 14) - C094 - Konventa e Klauzolave të Punës (Kontratat Publike), 1949 (Nr. 94C106 - Konventa e Pushimit Javor (Tregti dhe Zyra), 1957 (Nr. 106) - C110 - Konventa e Plantacioneve, 1958 (Nr. 110) - C115 - Konventa për Mbrojtjen nga Rrezatimi, 1960 (Nr. 115) - C118 - Konventa për Barazinë e Trajtimit (Sigurimet Shoqërore), 1962 (Nr. 118) - C120 - Konventa për Higjienën (Tregti dhe Zyra), 1964 (Nr. 120) - C121 - Konventa për përfitimet nga dëmtimet në punë, 1964 - C124 - Ekzaminimi mjekësor i të rinjve (punë nëntokësore), 1965 (nr. 124)    | E plotë | S’ka |
| 03 | 24.01.2025 | *Kërkesë për informacion:* Sa është numri i aksidenteve në punë në minierën e Bulqizës për periudhën 01.01.2020- 31.12.2024? · Sa prej aksidenteve kanë rezultuar me vdekjen e minatorëve? · Punëmarrësit e cilëve subjekte kanë qenë viktimat?  | 06.02.2024 | **Viti 2024-** Nr. Inspektim për Aksident 25-Nr. Pnm të aksidentuar 22- Nr. Pnm me vdekje 3**Viti 2023** -Nr. Inspektim për Aksident21Nr. Pnm të aksidentuar 24Nr. Pnm me vdekje 0**Viti 2022-** Nr. Inspektim për Aksident 18Nr. Pnm të aksidentuar 19Nr. Pnm me vdekje 3**Viti 2021-** Nr. Inspektim për Aksident 16Nr. Pnm të aksidentuar 17Nr. Pnm me vdekje 3**Viti 2020**Nr. Inspektim për Aksident 15Nr. Pnm të aksidentuar 21Nr. Pnm me vdekje 4 | E plotë | S’ka |
| 0405 | 10.02.202417.02.2025 | *Kërkesë për informacion:* Numrin e bizneseve të inspektuara nga Inspektorati i Punës për shkelje të lidhura me pagën minimale dhe sigurimet shoqërore gjatë vitit 2024. · Masat administrative të marra ndaj subjekteve që nuk kanë zbatuar detyrimet ligjore për pagesën e sigurimeve shoqërore dhe shëndetësore. · Shkeljet më të zakonshme të konstatuara gjatë inspektimeve dhe sektorët me numrin më të lartë të shkeljeve. · Numrin e denoncimeve të ardhura nga punonjës për orët e tejzgjatura të punës dhe veprimet e ndërmarra nga Inspektorati. *Kërkesë për informacion:* M.C, Ing.Mekanik i punesuar si ekspert zjarrfikes dhe vleresues demesh me Nuis nr L73105206U.Ne date 08.01.2024, gjate nje vizite pune ne Repartin e Petezimit te Subjektit "Kurum International" Sha me vendndodhje ne Ish.Kombinatin Metalurgjik Elbasan, pesova nje aksident te rende shendetsor si rrjedhoje e nje difekti teknik apo e nje gabimi njerezor ne linjen e prodhimit te celikut per ndertim.Si rrjedhoje e aksidentit kam marre ndihmen mjekesore ne Spitalin e Elbasanit dhe ne Spitalin Hygea dhe me pas kam ndenjur 4 muaj me raport. Probleme shendetsore vijoj te kem. Pasi jam rikuperuar disi kam kerkuar informacion ne Inspektoriatin e Punes ne Elbasan por ne kete dege nuk ishte bere asnje veprim per hetimin e ketij rasti. Mbas disa kerkesash pa pergjigje ne degen e Elbasanit ne date 29.09.2024  u detyrova te informoj  Drejtorine Qendrore te ISHPSHSH dhe te kerkoj kryerjen e procedurave perkatese per shqyrtimin e ngjarjes aksidentale.Nje grup pune i caktuar nga Drejtoria Qendrore e ISHPSHSH shqyrtoi rastin dhe ne muajin Janar 2025 u informova me rezultatet e Listes se Verifikimit vetem per subjektin tim, M.C, nderkohe qe per rastin e aksidentit, per konkluzionet dhe analizen e pergjegjesise se aksidentit dhe per  rezultatet e kontrollit ndaj Subjektit shkaktar te aksidentit nuk me eshte dhene informacion dhe pergjigjja ishte :"...*Proceduren e inspektimit per subjektin "Kurum International" Sha mund ta kerkoj tek subjekti Kurum ose ta kerkoje Gjykata"*.Subjekti Kurum International Sha nuk me ka informuar per rezultatet e kontrollit sic dhe nuk ka zbatuar detyrimet ligjore per te njoftuar rastin ne ISHPSHSH (ngjarja u investigua vetem pas kerkeses sime), ndaj :Bazuar ne ligjin nr 119/2014 "Per te drejten e informimit" dhe ne cilesine time si Koordinator per te drejten e informimit dhe si person i lidhur drejtperdrejt me kete ceshtje, kerkoj akses ne praktiken e inspektimit te zhvilluar ndaj subjektit Kurum International Sha  ne kuader te ankeses time. Ju lutem me vini ne dispozicion dokumentacionin perkates brenda afateve ligjore te percaktuara. Nese eshte i nevojshem ndonje sqarim shtese jam i gatshem te bashkepunoj per plotesimin e kesaj kerkese. | 13.02.202517.02.2025 | Orientimi i planifikimit të inspektimit gjatë vitit 2024, prioriteti i planifikimit kanë qënë subjektet me risk potencial të mbartjes së informalitetit në të gjitha format e shfaqjes së tij (marrëdhënie punëdhënës-punëmarrës, duke përfshirë moszbatim të dispozitave ligjore në lidhje me kontratat e punës, pagesa për punë të kryer në ditët e festave zyrtare, orëve përtej kohëzgjatjes normale të punës, mos pagesës së sigurimeve shoqërore e shëndetësore etj). Në planifikimin vjetor të inspektimeve, risku potencial për informalitetit në të gjitha format e shfaqjes së tij është projektuar në 48% e subjekteve. Gjatë vitit 2024 janë evidentuar 2,600 punëmarrës informal gjatë procesit të inspektimit, nga të cilët janë siguruar në skemën e sigurimeve shoqërore dhe shëndetësore 2,575 ose 99% e tyre brenda procesit inspektues, nëpërmjet marrjes së Masës Urgjente Pezullim i punimeve.. Janë evidentuar gjithsej 3,952 punëmarrës pa kontrata individuale pune në inspektimet e kryera ose rreth 2% e totalit të punëmarrësve të evidentuar gjithsej. Punësimi me pagë minimale rezulton në masën 19.5 % të punëmarrësve të evidentuar në punë në aktivitetet private të inspektuara gjatë vitit 2024. Krahasimisht me një vit më parë në sektorin privat kemi 18 % më pak punëmarrës me page minimale të konstatuar. Përsa i takon gjobave të marra gjatë vitit 2024 rezulton se: 57% janë marrë për shkelje të dispozitave të Ligjit nr. 7961, datë 1995 “Kodi i Punës”, i ndryshuar. -4.4% shkelje të dispozitave të Ligjit nr. 9136 “Për mbledhjen e kontributeve të detyrueshme të sigurimeve shoqërore dhe shëndetësore ne RSH”, i ndryshuar. Në vitin 2024, nga inspektimet e kryera, u vendosën 3,433 masa administrative, që përfaqësojnë rreth 35% të subjekteve të inspektuara. Masa administrative janë vendosur për shkelje të rregullave të sigurisë në punë, orëve të punës, pagave, etj. Në përqindje këto masa flasin për: - 32 % janë “Pezullim” për shkelje flagrante të marrëdhënieve të punës - 9 % për shkelje të sigurisë në punë, -53 % janë “Paralajmërim”- 6 % janë masa me “Gjobë. Per periudhën Janar- Dhjetor 2024 janë depozituar 920 ankesa e kërkesa për trajtim dhe sqarime/informime ligjore pranë institucionit tonë. 80 % janë ankesa/denoncime nga punëmarrës dhe 20 % janë kërkesa për informim dhe sqarime ligjore, tregues i transparencës institucionle dhe besimit në informacion. Ankesat kanë pasur si pretendim mosrespektim të të drejtave në vendin e punës me arsye të ndryshme denoncimi si më poshtë : - mospagesë e pagave të prapambetura. - mospagesë të kontributit të sigurimeve shoqërore dhe shëndetësore . - punësimi të paligjshëm pra punësim informal. - ndërprerje të marrëdhënieve të punës. - mosnjoftim aksidenti në punë.- kushte të pasigurta pune -Moslidhje kontrate pune e mosrespektim i orëve të punës. - mos pagesë të raporteve mjekësore . - trajtim jo të barabartë në vendin e punës dhe diskriminim,etj Ankesa të cilat kanë pasur drejtëpërdrejt si arsye denoncimi edhe mosrespektimin e orëve të punës rezultojnë 17 ankesa, ku 64.7% e tyre janë zgjidhur në favor të punëmarrësit. Marr shkas nga ankesat e depozituara, për verifikimin e pretendimeve është ushtruar kontroll ndaj subjekteve.Lidhur me vendimarrjen e inspekorëve, bazuar në parimin e propocionalitetit, rast pas rasti janë vendosur dënime administrative gjobë apo paralajmërim si dhe është urdhëruar subjekti për të korrigjuar dhe eliminuar pasojat e shkeljes së konstatuar. Gjeni më poshtë të dhënat statistikore mbi masat administrative të marra nga ISHPSHSH-ja gjatë kontrolleve të ushtruara për shkak ankese në 690 subjekte(ku përfshihen edhe ankesat për mosrespektim të orëve të punës)Vene ne dispozicion dokumentacioni i procedures inspektuese per subjektin "Kurum International" sha, si me poshte:1-Autorizim Inspektimi me Nr2-Kerkese per shtyrje Autorimzim Inspektimi me 3-Aprovim shtyrje Autorizim Inspektimi me Nr. 4-Liste-verifikim Inspektimi me Nr.  5-Proces-verbal Inspektimi me Nr.-6-Vendim Perfundimtar me Nr | E plotëE plotë | S’kaS’ka |
| 06 | 27.02.2025 | *Kërkesë për informacion:lidhur me ankesen Simek Shoes,cfare keni kostatuar ? A jane lene detyra dhe a jane zbatuar?* | 10.03.2025 | Pranë Drejtorisë Rajonale të ISHPSHSH-së, Vlorë, Rajoni II, ju keni depozituar shkresën me nr. 216 Prot, datë 27.02.2025 protokolluar me tonën me nr. 216 Prot, datë 27.02.2025 ku kërkoni informacion për inspektimin e kryer në subjektin “Simak Shoes”shpk, si më poshtë vijon: - Bazuar në ligjin për të drejtën e informimit redaksia e emisionit “ Fiks Fare” kërkon nga Inspektarati i Punës, Vlorë, informacion për inspektimin në subjektin “ Simak Shoes” shpk - Çfarë ka konstatuar inspektorati? - A janë lënë detyra dhe a janë zbatuar? - Ҫfarë masash ka marrë Inspektoriati për subjektin? - Nëse nuk i përmbush, a do të riinspektohet? Subjekti “Simak Shoes”shpk me Nipt L56517201K dhe aktivitet Ndërmarrje Prodhuese( fason), me punëdhënës Z. I.D ushtron aktivitet ekonomik në adresën Lagj: Bashkimi, Vlorë. Inspektimi i fundit në këtë subjekt është kryer me çështjen Nr. ISHPSHSH-VL-2025-000083 datë 23.01.2025 për shkak të ankesës së depozituar nga një grup punëmarrësish, protokolluar në Drejtorinë Rajonale të ISHPSHSH-së me nr. 109 Prot, datë 23.01.2025 në të cilën ngrihen pretendime për shkelje të legjislacionit të punës, konkretisht: Mosdhënie e pagës për muajin dhjetor 2024. Bazuar në kompetencat e Ligjit 10433, datë 16.06.2011 “Për Inspektimin në RSh-së”( i ndryshuar), është kryer procedura inspektuese gjatë së cilës është konstatuar : Pretendimi i punëmarrësve për mosdhënie të pagës qëndronte. Punëmarrësit nuk kishin marrë një pjesë të pagës për muajin dhjetor si dhe pagën e muajit janar. U verifikua gjithashtu se nuk ishte kryer pagesa e kontributeve të sigurimeve shoqërore dhe shëndetësore për muajin dhjetor 2024 dhe janar 2025. Gjatë kontrollit të dokumentacionit për hetimin administrativ të ankesës u konstatuan shkelje të kërkesave ligjore. Në përfundim të procedurës së inspektimit subjektit iu lanë detyra me afate kohore për realizim konkretisht: 1. Neni 116 pika 1, Ligji 7961 datë 12/07/1995 " Kodi i Punës i Rsh-së " ( i ndryshuar ) . Konstatohet mosdhënia e një pjese të pagës për muajin dhjetor 2024 si dhe paga e muajit janar. Punëdhënësi i paguan rregullisht pagën punëmarrësit sipas parashikimit të bërë në marrëveshjen me shkrim. 2. Neni 6, pika 1, Ligji 9136 datë 11.09.2003 " Për Mbledhjen e Detyrueshme të Sigurimeve Shoqërore dhe Shëndetësore në RSh-së" ( i ndryshuar ). U konstatua mospagesa e kontributeve të sigurimeve shoqërore dhe shëndetësore për muajin dhjetor 2024 dhe janar 2025. Personi i detyruar për të paguar kontributet është përgjegjës për llogaritjen, deklarimin dhe pagesën e kontributeve në kohën dhe në masën e duhur 3. Neni 21, pika 3 , gërma a dhe gërma ë, Ligji 7961 datë 12.07.1995 " Kodi i Punës i Rsh-së" ( i ndryshuar ) Në kontratën individuale të punës është konstatuar mungesa e elementeve të domozdoshëm: - identiteti i palëve si dhe data e dhënies së pagës. Të korrigjohet kontrata individuale e punës duke përcaktuar identitetin e palëve, si dhe datën e dhënies së pagës. Kontrata individuale e punës duhet të përmbajë sidomos: a) identitetin e palëve; ë) elementet përbërës të pagës dhe datën e dhënies së saj. 4. Neni 94, pika 4, Ligji 7961 datë 12/07/1995 " Kodi i Punës i RSh-së " ( i ndryshuar ). Është konstatuar mospagesa e pagës për një javë pushime vjetore të kryera gjatë muajit dhjetor 2024. Paga për pushimet vjetore i paguhet punëmarrësit në momentin e marrjes së tyre. 5. Neni 120, Ligji 7961, datë 12/07/1995 " Kodi i Punës i RSh-së " ( i ndryshuar ) Në rast të pagesës së pagës me vonesë, përqindja vjetore e interesit në rast vonese është jo më pak se 10 për qind e shumës së papaguar dhe në të gjitha rastet jo më pak se 150 për qind e inflacionit gjatë periudhës së vonesës. 6. Neni 111, pika 1, Ligji 7961 datë 12/07/1995 " Kodi i Punës i RSh-së " ( i ndryshuar ) Janë konstatuar rreth 18 punëmarrës me pagë nën pagën minimale, në shkallë vendi. Paga nuk mund të jetë më e ulët se paga minimale e caktuar me vendim të Këshillit të Ministrave. 7. Neni 95, Ligji 7961, datë 12/07/1995 " Kodi i Punës i Rsh-së " ( i ndryshuar ) Punëdhënësit janë të detyruar të mbajnë regjistrat e pagave dhe të derdhjes së kontributeve të aktualizuara çdo muaj për të gjithë punëmarrësit, të cilët punojnë për ta dhe ta paraqesin këtë regjistër sa herë do të kërkohet nga inspektorët e punës dhe inspektorët e autorizuar të administratës tatimore. Punëdhënësit duhet të mbajnë një regjistër, sipas rregullave të parashikuara në këtë ligj, ku të shënohet për çdo punëmarrës data e fillimit të punës, kohëzgjatja e pushimit që i takon, datat në të cilat janë marrë pushimet dhe pagën e dhënë për pushimet vjetore të paguara. 8. Neni 119, pika 1, Ligji 7961 datë 12/07/1995 " Kodi i Punës i Rsh-së" ( i ndryshuar ) Punëdhënësi i jep punëmarrësit për çdo pagë përllogaritjen ku përfshihet shuma e pagës, bazat e përllogaritjes, nëse kjo është e ndryshueshme, si dhe të gjitha zbritjet prej saj. 9. Neni 129, pika 1, Ligji 7961 datë 12/07/1995 " Kodi i Punës i Rsh-së " ( i ndryshuar ). Nëse punëdhënësi refuzon të zërë me punë punëmarrësin, për një arsye që nuk lidhet me të, ai detyrohet të paguajë punëmarrësin edhe kur nuk vazhdon të punojë. Për shkeljet ligjore të konstatuara gjatë procedurës së inspektimit, bazuar në kompetencat e Ligjit 9634 datë 30.10.2006 “Për Inspektimin e Punës”( i ndryshuar) dhe Ligji 10433, datë 16.06.2011 “Për Inspektimin në Republikën e Shqipërisë”( i ndryshuar) në përfundim të inspektimit ndaj subjektit është marrë dënim kryesor administrativ “paralajmërim” dhe “gjobë”. Për shkelje të dispozitës:- Neni 116, pika 1, Ligji 7961 datë 12/07/1995 " Kodi i Punës i Rsh-së" ( i ndryshuar ) Mosdhënie e pagave, në kuadër të bashkëpunimit ndërinstitucional, i jemi drejtuar për kompetencë dhe ndjekje me shkresën nr. 109/8 prot, datë 03.03.2025, Drejtorisë Vendore të Policisë, Sektorit të Krimit Ekonomik dhe Financiar Vlorë. Shkeljen e dispozitës: -Neni 6, pika 1, Ligji 9136 datë 11.09.2003 " Për Mbledhjen e Detyrueshme të Sigurimeve Shoqërore dhe Shëndetësore në RSh-së" (i ndryshuar), e kemi deleguar për kompetencë dhe ndjekje me shkresën nr.109/2 prot. datë 23/01/2025 pranë Drejtorisë Rajonale Tatimore Vlorë për mbledhjen me forcë të detyrimeve, në zbatim të nenit 14 të Ligjit Nr.9136, datë 11.09.2003 i cili parashikon: “ Nëse kontributet nuk paguhen në kohë, organi përkatës ka të drejtë të marrë masa shtënguese në përputhje me ligjin nr.9920, datë 19.05.2008 “ Për proçedurat tatimore në RSH-së”( i ndryshuar) Subjekti i inspektimit për rastet kur ka shkelje të kërkesave ligjore urdhërohet t’i korrigjojë ato, duke përcaktuar dhe një afat të arsyeshëm për realizimin e shkeljeve. Bazuar në ligjin 10433, datë 11.06.2011 “Për Inspektimin në RSH”( i ndryshuar ), trupat inspektuese mund të kryejnë riinspektim, për verifikimin e korrigjimit të shkeljeve të konstatuara gjatë procedurës së inspektimit. Në rastin e subjektit në fjalë pavarësisht se në QKB rezulton me status aktiv, nga verifikimet nw terren nuk ushtron më aktivitet ekonomik në adresën e deklaruar. Subjekti do të mbahet në monitorim të vazhdueshëm nga institucioni ynë dhe në rast të fillimit të aktivitetit ekonomik do të inspektohet për zbatimin e detyrave të lëna. | E plotë | S’ka |
| 07 | 03.03.2025 | *Kërkesë për informacion :* Sa shtëpi të moshuarish private janë inspektuar dhe çfarë ju ka rezultuar nga këto inspektime? - Cilat janë problematikat kryesore që hasen? - A janë të sigurta këto institucione? -A ka pasur masa që janë ndërmarr në rastet kur janë konstatuar shkelje? -Çfarë inspektoni ju konkretisht, cilat fusha? -Si institucion që inspektoni shtepitë e të moshuarve private, nga të dhënat që ju keni, sa të tilla operojnë aktualisht në vend?  | 05.03.2025 | Bazuar në Ligjin Nr.121/2016, datë 24.11.2016, “Për Shërbimet e Kujdesit Shoqëror në Republikën e Shqipërisë”, Neni 35, “Funksioni dhe kompetencat e Inspektoriatit”, ISHPSHSH, nëpërmjet Drejtorisë së Inspektimit të Standarteve të Shërbimeve Shoqërore, ka kompetencë të kontrollojë zbatimin e kritereve, kushteve dhe standarteve të përkujdesit shoqëror në subjektet publike dhe jopublike, të cilat ofrojnë shërbime të kujdesit shoqëror sipas Ligjit Nr.121/2016 dhe akteve nënligjore në zbatim të tij.Përfitues të shërbimeve të Përkujdesit Shoqëror janë edhe të moshuarit, të cilët përfitojnë përkujdes social-shëndetësor në Shtëpi të Përkujdesit Rezidencial për të moshuar. Standartet e Përkujdesi të ofruar në këto “shtëpi”, qofshin institucione publike apo jopublike, janë të miratuara me VKM Nr. 821 datë 06.12.2006 “Për miratimin e Standarteve të Shërbimeve të Përkujdesit Shoqëror, për të moshuar në Institucionet Rezidenciale”.Në të gjithë territorin e Republikës, Inspektorati ka evidentuar, kontrolluar periodikisht 15 Qendra/Shtëpi të Moshuarish, subjkte jopublike për të moshuar, (shiko listën në fund të kësaj përgjigjeje).Bazuar në Metodologjin e inspektimit dhe në kompetencën ligjore, Drejtoria e Inspektimit të Standarteve të Shërbimeve Shoqërore Inspekton cilësinë e kujdesit të ofruar ndaj përfituesve, bazuar nëVKM Nr.821, datë 06.12.2006 “Për Standartet e Shërbimeve të përkujdesit shoqëror, për të moshuar në qendrat rezidenciale”.Sikurse parashikon Ligji Nr.121/2016 masat sanksionuese të trupës inspektuese, për shkelie të rënda të konstatuara janë vetëm 2, Propozim për Revokim Liçense ose gjobë deri në 100.000 Lekë.Nga inspektimet e realizuara, grupet e inspektorëve, me qëllim përmirësimin e cilësisë së shërbimit, për mangësitë e treguesit të Standartit, ka dhënë rekomandime dhe ka lënë detyra me afate për realizimin e tyre.Problematikat dhe rekomandimet e lëna, i përkasin treguesve të standarteve si më poshtë, të grupuara:Aksesimi i brendshëm, me pajisje/aksesorë që ndihmojnë dhe nxisin pavarësinë e të moshuarit për të kryer vetë novojat jetike.Në drejtim të qasjes profesionale, sigurisht, në varësi të nevojae të të moshguar, (shpjegoj të moshuar me nevoja socializimit dhe të moshuar me nevoja të bkujdesit shëndetësor), të mbështeten me më shumë me punonjës social, apo mjek dhe infermjerë.Në drejtim të qasjes profesionale të ekipit janë rekomanduar vazhdimisht kryerja e trajnimeve specifike, kryerja e vlerësimit të performancës së puunonjësit.Me qëllim, zhvillimin dhe forcimin e mekanizmave të mbrojtjes së të moshuarve nga dhuna, abuzimi, neglizhimi është kontrolluar dhe rekomanduar hapja e Regjistrit të Incidenteve ku të pasqyrohet çdo hulumtim, incident, dyshim, sinjalizim, pavarësisht nëse provohet apo jo, përfshirë edhe krizat shëndetësore.Në drejtim të respektimit të të drejtës së ankimimit gjithnjë është kontrolluar proçesi i hapjes së Kutisë së Ankimimit, dhe është kërkuar bashkëpunimi i këtyre subjekteve private me strukturat përgjegjëse të Shërbimeve Sociale në nivel lokal/rajonal. | E plotë | S’ka |
| 08 | 12.03.2025 | *Kërkesë për informacion : Sa eshte numri I inspektimeve qw jane bere nga ISHPSHSH ne kompanite e ndertimit gjate periudhes 2015-2024, te renditura sipas viteve.Sa eshte numri i aksidenteve dhe vdekjeve ne pune gjate periudhes 2015-2024, te renditur sipas viteve.-Cilat jane masat e ndermarre nga Inspektorati ndaj kompanive te ndertimit qe kane bere shkelje te Kodit te Punes gjate periudhes 2015-2024* | 19.03.20 | 2015-nr inspek 613/pnm te askidentuar 19/ humbje jete 62016-nr inspek 912/pnm te askidentuar 19/ humbje jete 32017-nr inspek 553/pnm te askidentuar 24/ humbje jete 52018-nr inspek 1047/pnm te askidentuar 26/ humbje jete 52019-nr inspek 1315/pnm te askidentuar 45/ humbje jete 172020-nr inspek 1010/pnm te askidentuar 39/ humbje jete 12021-nr inspek 1085/pnm te askidentuar 36/ humbje jete 62022-nr inspek 1680/pnm te askidentuar 29/ humbje jete 102023-nr inspek 1786/pnm te askidentuar 32/ humbje jete 82024-nr inspek 2547/pnm te askidentuar 37/ humbje jete 11Shoqeruar me tabelat perkatese.(informacion I pllote) | E plotë | S’ka |
| 09 | 18.03.2025 | *Kërkesë për informacion :* · Sa është numri i të punësuarëve në sektorin e ndërtimit në Bashkinë Tiranë, për periudhën 2015-2024? (të ndara sipas viteve) · Sa është numri i kompanive të ndërtimit në periudhën 2015-2024?  | 26.03.2025 | Më poshtë do të gjeni përgjigje për subjektet e inspektuara në sektorin e ndërtimit nga Inspektorati Shtetëror i Punës dhe Shërbimeve Shoqërore, numrin e punëmarrësve të kontrolluar në këto subjekte. Në këtë kontekst të dhënat statistikore që ISHPSHSH-ja përpunon dhe analizon janë për numër.total të punësuarve në subjektet e inspektuara, dhe jo total në rang vendi. *Drejtoria e Përgjithshme e Tatimeve, ka sistem në të cilën deklarimi i punëmarrësve kryhet sipas kodit të profesionit.* Tregues mbi Inspektime në të gjithë vendin aktiviteti “Ndërtim” :2015- nr inspektimesh ndertim 293/nr punemarresish 43232016- nr inspektimesh ndertim 421/nr punemarresish 68912017- nr inspektimesh ndertim 251/nr punemarresish 59972018- nr inspektimesh ndertim 497/nr punemarresish 87292019- nr inspektimesh ndertim 515/nr punemarresish 64752020- nr inspektimesh ndertim 630/nr punemarresish 75732021- nr inspektimesh ndertim 646/nr punemarresish 60132022- nr inspektimesh ndertim 973/nr punemarresish 80002023- nr inspektimesh ndertim 1108/nr punemarresish 87942024- nr inspektimesh ndertim 1447/nr punemarresish 10544 | E plotë | S’ka |
| 10 | 26.03.2025 | *Kërkesë për informacion :Fiks Fare kerkon informacion ne lidhje me subjektin* IDEAL FASHION” shpk pas ankeses se punemarresve qe nuk kane mare pagat e tyre prej disa muajsh | 10.04.2025 | -Pretendimi i punëmarrësve për mosdhënie të disa pagave mujore, qëndron. Gjatë hetimit administrativ të ankesës dhe verifikimit të dokumentit *“nxjerje llogarie bankare”,* të paraqitur nga subjekti dhe të konfirmuar nga banka, evidentohen disa pagesa të pagave në bankë, në muaj të ndryshëm, për periudhën prill 2023 deri në shkurt 2024. Këto pagesa reflektojnë vetëm shumën totale të derdhur në bankë nga subjekti dhe janë të pa shoqëruara me listat emërore të punëmarrësve (listë pagesa e pagave në bankë). Bazuar në këtë dokumentacion nuk verifikohet dhënia e pagës për të gjithë punëmarrësit nëpërmjet sistemit bankar për këtë periudhë. Gjithashtu edhe për periudhën Mars, Prill, Maj 2024, nuk ka asnjë dokumentacion të vërtetojë dhënien e pagës nëpërmjet sistemit bankar, për të gjithë punëmarrësit.Kohëzgjatja e punësimit të punëmarësve pranë këtij subjekti për të gjithë periudhën e tyre të punësimit vërtetohet vetëm nëpërmjet dokumentit “*Listëpagesë e Kontributeve të Detyrueshme të Sigurimeve Shoqërore dhe Shëndetësore”* për periudhën (18 prill 2023 deri në 31 maj 2024).-Pretendimi i punëmarrësve për mospagesën e Kontributeve të Detyrueshme të Sigurimeve Shoqërore dhe Shëndetësore, qëndron. Nga kontrolli i dokumentacionit u verifikua se nuk ishte kryer pagesa e Kontributeve të Detyrueshme të Sigurimeve Shoqërore dhe Shëndetësore për muajin Maj 2023 dhe për periudhën Korrik 2023 - Maj 2024.Në përfundim të kontrollit të dokumentacionit u hartua proçesverbali i inspektimit ku janë cilësuar edhe shkeljet e kërkesave ligjore të evidentuara dhe konkretisht:1- Neni 116 pika 1, Ligji Nr. 7961 datë 12.07.1995 "Kodi i Punës i Republikës së Shqipërisë" (i ndryshuar). Konstatohet mosdhënia e pagave për disa muaj. Punëdhënësi i paguan rregullisht pagën punëmarrësit sipas parashikimit të bërë në marrëveshjen me shkrim. Për shkeljen e kësaj dispozite ligjore, në kuadër të bashkëpunimit ndërinstitucional, i jemi drejtuar për kompetencë dhe ndjekje me shkresën nr. 334/4 prot, datë 08.04.2025, Drejtorisë së Policisë Qarku Fier, Sektorit të Krimit Ekonomik dhe Financiar Fier, pasi subjekti “IDEAL FASHION” Shpk, aktualisht nuk po ushtron aktivitet ekonomik. 2- Neni 6, pika 1, Ligji Nr.9136 datë 11.09.2003 "Për Mbledhjen e Detyrueshme të Sigurimeve Shoqërore dhe Shëndetësore në Republikën e Shqipërisë" (i ndryshuar). U konstatua mospagesa e kontributeve të detyrueshme të sigurimeve shoqërore dhe shëndetësore për muajin Maj 2023 dhe për peridhën Korrik 2023 - Maj 2024. Personi i detyruar për të paguar kontributet është përgjegjës për llogaritjen, deklarimin dhe pagesën e kontributeve në kohën dhe në masën e duhur. Shkeljen e kësaj dispozite ligjore e kemi deleguar për kompetencë dhe ndjekje me shkresën nr. 334/3 Prot. datë 04 .04.2025 pranë Drejtorisë Rajonale Tatimore Fier për mbledhjen me forcë të detyrimeve, në zbatim të nenit 14, të Ligjit  Nr.9136, datë 11.09.2003 i cili parashikon: *“Nëse kontributet nuk paguhen në kohë, organi përkatës ka të drejtë të marrë masa shtrënguese në përputhje me ligjin nr.9920, datë 19.05.2008 “Për proçedurat tatimore në Republikën e Shqipërisë*” (i ndryshuar). Subjekti “I.F” Shpk, inspektohet për herë të parë për shkak të ankesës së depozituar në datën 26.03.2025 në Drejtorinë Rajonale të ISHPSHSH-së Vlorë, Rajoni II, Sektori i Inspektimit Fier. Nuk ka patur asnjë ankesë të depozituar nga punëmarrësit, kërkesë apo informacion nga institucione publike, organizata të tjera të punëdhënësve apo të punëmarrësve etj. Në përfundim të procedures administrative, me përfundimin e afateve ligjore, ndaj subjektit do të merret vendimi përfundimtar me masa administrative sipas parashikimeve ligjore | E plotë | S’ka |
| 11 | 31.03.2025 | *Kërkesë për informacion :* Si i regjistron Inspektorati aksidentet në punë? Pse ekziston dallim midis numrit të aksidenteve në punë që publikoni dhe atyre që raportojnë mediat? Sa çështje penale janë hapur për raste aksidentesh apo vdekjesh në punë gjatë vitit të fundit? A janë sanksionuar kompanitë apo individët për mospërputhje raportimesh? --Sa aksidente dhe vdekje ka pasur gjatë vitit 2024 dhe 2025 në sektorin e ndërtimit dhe atë fason?  | 10.04.2025 | **Rregjistrin e aksidenteve** në punë të ISHPSHSH-së”, ku rregjistrohen të gjitha ngjarjet/aksidentet për të cilat vihet në dijeni e gjithë struktura e ISHPSHSH-së si në nivel rajonal ashtu dhe në nivel qëndror.Regjistri shërben për të analizuar të dhëna të detajuara mbi datën orën, shkakun, ditën, punëmarrësin e aksidentuar, puna në turne, etj.**Sektori i Statistikës** harton, përpunon dhe analizon të dhëna statistikore, që dalin nga procesi i inspektimit sipas llojit të aktivitetit dhe llojit të inspektimit, sipas detyrimeve që rrjedhin nga Konventa e ILO-s nr 81 “Për inspektimin e punës në Industri e Tregti”. Burimi kryesor i të dhënave të inspektimit bazohet në procesin e inspektimit të punës nga niveli Qëndror dhe Rajonal. **Këto tregues raportohen sipas muajit për të cilin është mbyllur “Vendimi Përfundimtar” ku reflektohen gjetjet dhe masat administrative të marra. (pra jo datën e ndodhjes së aksidentit ose hapjes së çështjes)-** Sipas treguesve Statistikor janë mbyllur me Vendim Përfundimtar deri në muajin Mars 2025 janë 55 Inspektime për aksident në punë ***(Këtu ka dhe aksidente të cilat datë ngjarje kanë muajin dhjetor 2024 dhe janë mbyllur me Vendim Përfundimtar në muajin pasardhës).*** Ndërkohë janë në proces inspektimi **18 Inspektime** për Aksident në punë të cilat janë në progres, ku përfshihen çështje inspektimi të hapura nga muaji shkurt e vazhdim, të cilat janë në fazë hetimi të aksidentit deri në daljen e vendimit përfundimtar. Nga ana e ISHPSHSH-se nuk ka raste të referuara si kallëzim penal në prokurori. Përgjithësisht, në rastet e aksidenteve në punë, procedimi penal fillon kryesisht nga organet e drejtësisë**.** Lidhur me numrin e çështjeve penale të hapura për rastet e aksidenteve apo vdekjeve në punë dhe ecurisë së tyre mund t’i drejtoheni organeve kompetente. Bazuar në Ligjin Nr. 9634, dt 30.10.2006 “Për Inspektimin e Punës” i ndryshuar, neni 22 si dhe Ligjit 10237 ‘PërSigurinë dhe Shëndetin në Punë” i ndryshuar Neni 25, përcakton detyrimet e punëdhënësit që duhet të njoftojë menjëherë Inspektoratin për të gjitha aksidentet në punë, që shoqërohen me vdekje ose jo. Konkretisht janë 9 masa administrative me gjobë gjatë vitit 2025 dhe 23 masa gjobë për mos njoftim aksidenti gjatë vitit 2024. Bashkelidhur tabela me infomacion. | E plotë | S’ka |
| 12 | 30.04.2025 | *Kërkesë për informacion :* Cilat janë politikat dhe praktikat aktuale të ISHPShSh për të identifikuar dhe adresuar rastet e diskriminimit gjinor në vendin e punës? A keni hasur raste ku gratë në moshë më të madhe (mbi 45 vjeç) kanë përjetuar diskriminim në punësim, veçanërisht për shkak të moshës apo detyrimeve familjare? A ka pasur raste të ndjekura nga ISHPShSh që kanë përfunduar me masa administrative ndaj punëdhënësve për shkelje të barazisë gjinore në vendin e punës? A ofron ISHPShSh materiale informuese ose trajnime për punëdhënësit dhe punëmarrësit mbi barazinë gjinore në vendin e punës? A ka ISHPShSh bashkëpunime me organizata të tjera për të trajtuar dhe parandaluar diskriminimin gjinor? | 05.05.2025 | Legjislacioni I punës në Shqipëri ka të parashikuar dispozita ligjore që përcaktojnë në përmbajtje të tyre liri dhe të drejta themelore në përputhje me standartet e akteve ndërkombëtare të ratifikuara në RSH-së, të cilat garantojnë mbrojtje të barabartë të punonjësve larg çdo diskrimini përfshi edhe atë gjinor. Për të forcuar zbatimin e ligjit, Inspektorati Shtetëror i Punës dhe Shërbimeve Shoqërore ka ndërmarrë disa veprime konkrete: - Janë zhvilluar lista të reja kontrolli për inspektime të cilat përfshijnë pyetje specifike mbi standardet e barazisë, duke i ndihmuar inspektorët të identifikojnë më mirë rreziqet e diskriminimit. Këto lista kontrolli janë integruar në procedurën standarde të inspektimit.- Përgatitja dhe publikimi në faqen zyrtare të ISHPSHSH-së të një liste kontrolli vetëvlerësimi për punëdhënësit, e hartuar për të ndihmuar bizneset të vlerësojnë praktikat e tyre të brendshme në lidhje me barazinë gjinore.- Me mbështetjen e AFD dhe Expertise France, bazuar në praktikat më të mira ndërkombëtare dhe të përshtatura me ligjin shqiptar, është hartuar seti i mjeteve që përfshin burime për inspektorët e punës, punëdhënësit dhe punëmarrësit. - Ndërtimi i kapaciteteve të Inspektorëve të Punës. Në bashkëpunim me AFD dhe Expertise France, dhe me financim të Bankës Botërore, është zbatuar një program trajnimi i dedikuar për inspektorët e punës. Ai përqendrohet në ndërtimin e kapaciteteve për të zbuluar dhe adresuar diskriminimin me bazë gjinore, me module trajnimi të përshtatura që integrojnë dimensionet gjinore në procedurat e inspektimit.- Planifikimi i Inspektimit bazuar në risk. Inspektorati Shtetëror i Punës përdor planifikim inspektimi bazuar në risk, duke u dhënë përparësi subjekteve me përqindje më të lartë të punonjëseve femra, me një fokus të veçantë në kushte të drejta pune.- Shqipëria është një nga vendet që ka ratifikuar Konventën C190 të Organizatës Ndërkombëtare të Punës, "Konventa për Dhunën dhe Ngacmimin", 2019 (Nr. 190). Brenda kuadrit të zbatimit të këtij standardi të rëndësishëm ndërkombëtar, për parandalimin dhe eliminimin e dhunës dhe ngacmimit në botën e punës.janë zhvilluar një sërë aktivitetesh nga Inspektorati Shtetëror i Punës dhe Shërbimeve Shoqërore në bashkëpunim me Komisionerin për Mbrojtjen nga Diskriminimi . Këto përpjekje kanë synuar përafrimin e praktikave të inspektimit me parimet dhe detyrimet e përcaktuara në Konventë, promovimin e ndërgjegjësimit dhe forcimin e reagimit institucional ndaj dhunës dhe ngacmimit në vendin e punës.- Memorandum Mirëkuptimi me Agjencinë e Prokurimit Publik, me qëllim sigurimin e zbatimit efektiv të Kodit të Punës, promovimin e barazisë gjinore në punësim, mbrojtjen e të drejtave të grave në marrëdhëniet e punës; dhe rritjen e ndërgjegjësimit midis operatorëve ekonomikë që marrin pjesë në procedurat e prokurimit publik. Kjo marrëveshje mbetet aktive dhe rishikohet dhe përditësohet periodikisht çdo tre muaj për të siguruar rëndësi dhe ndikim të vazhdueshëm.Në lidhje me pyetjen 2 dhe 3 gjeni përgjigjen si më poshtë :Inspektorati Shtetëror i Punës dhe Shërbimeve Shoqërore administron në formë elektronike “Rregjistrin e ankesave”, në të cilin rregjistrohen të gjithë ankesat/kërkesat e depozituara pranë institucionit në nivel qëndror dhe rajonal, të adresuara nga burime të ndryshme komunikimi, si faqja zyrtare e ISHPSHSH-së, protokolli i institucionit, etj.Numri më i madh i denoncimeve të adresuara dhe të trajtuara nga ISHPSHSH janë ankesat për shkelje të të drejtave që lidhen me mospagesën për punë të kryer në ditët e festave zyrtare, ditë të pushimit javor, punë të kryer në orë shtesë, moslidhje kontrate pune, dhe çështje të ngjashme. Për periudhën Janar- Dhjetor 2024 ankesat për tarjtim jo të barabartë dhe diskriminim në vendin e punës zënë një numër të vogël, krahësuar me totalin e ankesave të depozituara pranë nesh.Për këtë periudhë janë të regjistruara 7 ankesa nga punëmarrëse femra(sqarojme se inspektorati nuk përpunon të dhënë statistikore që kanë lidhje me moshën, me prejashtim te punëmarrësve nën 18 vjeç), të cilat përbëjnë 0.8% të totalit, ku 42.9% të tyre janë zgjidhur në favor të ankueseve. Trajtimi i denoncimeve të rasteve për diskriminim dhe trajtim jo të barabartë në vendin e punës has vështirësi për tu trajtuar pasi kryesisht pretendimet janë verbale dhe denoncimi kryet pas një ndërprerje marrëdhënie pune duke bërë më të vështir verifikimin e pretendimeve.Në të gjitha rastet e trajtuara nga ana jonë edhe kur nuk është arritur të provohet pretendimi subjektet janë këshilluar për marrjen e masave në të ardhmen nga ana e punëdhënësit për vendosjen reale të barazisë gjinore në ushtrimin e të drejtës për punësim, si një element i rëndësishëm për të siguruar shëndetin mendor në vendin e punës të parashikuar në dokumentin e vlerësimit të rriskut.Gjatë vitit 2024 në përfundim të proçedurës inspektuese për shkak ankese , krahës detyrave të lëna pwr zbatim ka edhe 1 rastw ku subjekti ka marrë masë administrative kryesore “Gjobë”, pikërisht për shkelje që lidhen me diskriminimin gjinor në vendin e punës. Inspektori i punës me qëllim arritjen e misionit që ligji i ngarkon, ngarkohet: * të japë të dhëna dhe këshilla teknike punëdhënësit dhe punëmarrësit për mjetet më efikasetë shqyrtimit të dispozitave ligjore;
* si dhe të propozojë mjetet dhe instrumentet e nevojshme për përmirësimin e gjendjes.

Për sa më sipër në të gjitha vizitat inspektuese të cilat kanë pasur si objekt denoncimet per shkak të diskriminimit gjinor dhe jo vetëm , inspektorët kanë informuar punëdhënësit dhe punëmarrësit, kanë dhënë këshilla mbi vlerësimin e rregulloreve, mjeteve dhe praktikave në aspektin e promovimit të barazisë gjinore në vendin e punës.Gjithashtu kan shpërndarë materiale informuese konkretisht : udhërëfyes mbi barazinë gjinore në punë të pregatitura nga e AFD dhe Expertise France si dhe materiale mbi mekanizmat lidhur me ngacmimin dhe dhunën në vendin e punës, të pregatitura nga Oraganizata Ndërkombëtare e Punës/ Shqipëri, në kuadër të ratifikimit të Konventës C190.Pjesë e takimeve të zhvilluara në kuadër të projekteve të sipërcituara krahës punëmarrësve kanë qënë edhe përfaqësues të sindikatave , si dhe përfaqësues të punëdhënësve. ISHPSHSH-ja ka një marrëveshje bashkëpunimi me Komisionerin për Mbrojtjen nga Diskriminimi, me qëllim parandalimin, zvogëlimin dhe adresimin e përbashkët të pabarazisë dhe diskriminimit në vendin e punës.  | E plotë | S’ka |
| 13 | 22.05.2025 | *Kërkesë për informacion :* A ishte inspektuar ( kontrolle rutine) perpara ngjarjes kantieri ku po kryheshin punime dhe cfare ishte gjetur ?Pas ngjarjes cfare masash u morren ngaInspektoriati ?A ka pasur me heret shkelje te rregullave tesigurise ne pune nga ky subjekt ne punime te tjera ?Aktualusht ky subjekt te cilin do tju kerkoja ta identifikoni ne pergjigjen tuaj, a ka aktivitet dhe a jane bere kontrolle te metejshme ?A kishte kryer inspektim si detyrim ligjor ne ketekantier, inspektoriati vendor i bashkise Rroskovec | 29.05.2025 | Sektori i Inspektimit Berat nuk ka kryer inspektime rutinë para datës së ngjarjes, pasi vendi ku po kryheshin punimet nuk është raportuar apo identifikuar më parë. Nga të dhënat e hetimit administrativ rezulton se shtetasi S.B, në cilësinë e administratorit të subjektit, ishte duke kryer punime për montimin e ulluqeve në një objekt privat. Inspektorati Shtetëror i Punës dhe Shërbimeve Shoqërore i ka lënë subjektit detyra konkrete në kuadër të procedurës së inspektimit, me qëllim parandalimin e ngjarjeve të ngjashme në të ardhmen. Në zbatim të Ligjit nr. 10237, datë 18.02.2010, “Për sigurinë dhe shëndetin në punë”, i përditësuar, konkretisht neni 9, pika 1, germa a) dhe b), subjekti duhet të përfshijë në dokumentin e vlerësimit dhe parandalimit të rrezikut elementët e mëposhtëm: identifikimin e rreziqeve që lidhen me linjat e tensionit të lartë dhe të ulët; respektimin e distancave të rekomanduara nga këto linja; vendosjen e zonave të sigurisë rreth objekteve elektrike, të cilat duhet të jenë të sinjalizuara qartë dhe të pajisura me barriera fizike për të parandaluar kontaktet e paplanifikuara; përdorimin e materialeve izoluese mbrojtëse, si goma ose plastika, në mënyrë që të shmanget çdo kontakt i drejtpërdrejtë me objektet elektrike. Në rastet kur puna zhvillohet në afërsi të objekteve elektrike, pajisjet personale mbrojtëse, si dorashka izoluese dhe këpucë me izolim elektrik, duhet të jenë të detyrueshme për çdo punonjës të përfshirë në proces. Subjekti “S.B” është inspektuar për herë të parë nga Sektori i Inspektimit Beratdatë 15.04.2024. Nga ky inspektim janë konstatuar shkelje të dispozitave ligjore në fuqi, si më poshtë:-VKM Nr. 639, datë 07.09.2016, “Për përcaktimin e rregullave, procedurave dhe llojeve të testeve ekzaminuese mjekësore”, neni –, pika 1, germa a “Punëdhënësi punëson punëmarrësit bazuar në raportin e lëshuar nga komisioni mjekoligjor pranë çdo qendre shëndetësore, i cili dorëzohet vetëm në momentin e fillimit të punës”.-Ligji Nr. 10237, datë 18.02.2010 “Për Sigurinë dhe Shëndetin në Punë”, i ndryshuar, neni 12, pika 3 “Punëdhënësi duhet të vendosë në vendin e punës dhe mbi pajisjet/makineritë paralajmërime dhe shenja sigurie, si dhe udhëzime për shëndetin dhe mbrojtjen në punë”. -Ligji Nr. 10237, datë 18.02.2010 “Për Sigurinë dhe Shëndetin në Punë” i përditësuar, neni 10, germa b “Punëdhënësi përpilon dokument vlerësimi dhe parandalimi të rrezikut, i cili përfshin masat teknike, organizative dhe higjeno-sanitare që zbatohen sipas kushteve specifike të vendeve të punës”. | E plotë | S’ka |
| 14 | 27.05.2025 | *Kërkesë për informacion :* Cilat janë hapat e ndjekura nga Inspektorati për trajtimin e ankesës së paraqitur nga ana ime më date 04.05.2025? Kopje të praktikës shkresore dhe shkëmbimit shkresor mes Inspektoratit dhe RTSH.  | 04.06.2025 | Procedura e inspektimit per kontrollin e zbatimit te legjislacionit te punes kryhet ne perputhje me parashikimet ligjore qe percakton ligji nr10433/2011. Per inspektimin ne RSH-se dhe ligjin 9634/2006”Per inspketimin e punes ne RSH , te cilat percaktojne parimet e pergjithshme te inspect dhe rregullat e procedimit administrativ te inspektimit. Perjashtimisht, nje subjekt mund te inspektohet jashte programit te inspektimit ne rastet e parashikuara shprehimisht ne ligj, konkretisht dhe sipas pikes pikes 2 te nenit 25 I cili parashikon “ Nje inspektim jashte programit mund te autorizohet edhe ne baze ten je denoncimi apo informacioni te marre nga tretet nese krijohet dyshim I arsyeshem per shkelje te kerkesave ligjore”.Pergjigje e plote. | E plotë | S’ka |
| 15 | 02.06.2025 | *Kërkesë për informacion :* Sa aksidente në punë, (edhe me pasojë vdekje) janë shënuar nga 2023 deri në qershor 2025? Cili sektor është më problematik? Shkaqet dhe masat e ndërmarra ndaj subjekteve dhe personave përgjegjës?  | 12.06.2025 | Viti 2025-nr inspect 75-te aksidentuar 63-me vdekje 12-masa urgjente-Viti 2024-nr inspect 224-te aksidentuar 177-me vdekje 33-masa urgjente 50Viti 2023-nr inspect 218-te aksidentuar 168-me vdekje 30-masa urgjente 18  Sipas llojit të aktiviteit rezulton se, 24 % e punëmarrësve të aksidentuar në punë janë në llojin e aktivitetit “Ndërmarrje Prodhuese, 19 % në aktivitetin “Ndërtim”, 17 % në “Tregti Hotel Bar Restorante” dhe 19 % në “Të Tjera”.Infoemacioni I plot nepemjet tabelave dhe grafikeve. | E plotë | S’ka |
| 16 | 23.06.2025 | *Kërkesë për informacion :* Sa inspektime janë kryer gjatë sezonit turistik 2024 dhe 2025 që ka nisur sezoni, për verifikimin e kushteve të punës në sektorët turistikë dhe bujqësorë? Sa shkelje janë konstatuar për punë të paregjistruar apo për mungesë kontratash pune? A janë konstatuar raste me punëtorë të huaj që punojnë pa dokumentacion të rregullt? A ka pasur penalitete ndaj punëdhënësve për shkelje të orarit të punës apo mosrespektim të pagës minimale?  | 25.06.2025 | Viti 2024- Nr. Inspektime **1,371-** Nr. Pnm të kontrolluar 15,865- Nr. Pnm me pagë minimale 4,860- Nr Pnm informal 799- Nr. Pnm Të futur në skemë me mase urgjente 798-nr punemarresish pa kontrate 1226Punëmarrës të huaj konstatuar gjithësej 188 dhe punëmrrës të huaj pa leje pune 40 | E plotë | S’ka |
| 17 | 25.06.2025 | *Kërkesë për informacion :* -Sa është numri i të punësuarve sezonalë në sektorin e turizmit bregdetar, për çdo vit nga viti 2021 deri në vitin 2024 (nëse është e mundur, i ndarë sipas qarqeve apo zonave turistike kryesore)? - Sa është numri i të punësuarve sezonal në turizmin bregdetar në qarkun Durrës dhe Vlorë?- Cilat janë format e kontratave të punës të përdorura më shpesh për punonjësit sezonalë (p.sh. kontratë me kohë të caktuar, pa kontratë, me kohë të pjesshme etj.)? - Sa është kohëzgjatja mesatare e periudhës së punës sezonale në këtë sektor? - Sa është numri i orëve të punës gjatë ditës dhe sa ditë pune gjatë një jave? -Sa është numri dhe intervali i inspektimeve të kryera nga ISHPSHSH në zonat bregdetare gjatë sezonit turistik për secilin nga vitet 2021–2024, si dhe: - Në cilat zona janë përqendruar inspektimet? - A kanë qenë inspektimet të planifikuara apo të paparalajmëruara? - Çfarë çështjesh kanë pasur si fokus (kontratat, orari i punës, pagesat, siguria dhe shëndeti në punë, etj.)? -Cilat janë shkeljet më të shpeshta të konstatuara në lidhje me punën sezonale në turizëm? -Cilat janë masat administrative ose ndëshkimet e marra ndaj subjekteve të konstatuara në shkelje? | 04.07.2025 | Vlen të theksohet se në vendin tonë nuk ka rregullim ligjor eksplicit për “punësimin sezonal”, si një formë marrëdhënie pune që kryhet për një përiudhë të caktuar që të përcaktojë se si mund të realizohet ky lloj punësimi. Aktivitete që mund të përfshihen në stinë të caktuara të vitit si psh edhe turizmi, bujqësia etj.Ligji 7961, datë 12.07. 1995 “Kodi i Punës”, (i ndryshuar), ka të parashikuar punësimin me kontrata me afat të caktuar, nëse ky kufizim në kohë justifikohet me arsye objektive që lidhen me natyrën e përkohshme të punës, ku një arsye e tillë mund të jetë kryerja e punës sezonale.Për sa më sipër gjatë kontrolleve të ushtruara gjatë sezonit turistik, janë konstatuar marrëdhënie pune të formalizuara si me kontrata me afate të pa caktuar edhe me afat të caktuar.Inspektorati Shtetëror i Punës dhe Shërbimeve Shoqërore kontrollon zbatimin e Legjislacionit të Punës në të gjithë subjektet që ushtrojnë aktivitetitn e tyre në Republikën e Shqipërisë. Legjislacioni i Punës përfshin si marrëdhëniet e punës ashtu dhe sigurinë dhe shëndetin në punë. Një vëmendje e veçantë i kushtohet subjekteve të cilat kanë një zhvillim më të madh gjatë sezonit turistik.Gjatë inspektimeve në sezonin turistik fokusi është në drejtim të:Marrëdhënieve të Punës:* + Nëse punonjësit janë të pajisur me kontrata pune të rregullta.
	+ Nëse është bërë **deklarimi në sigurimet shoqërore** para fillimit të punës.
	+ Zbatimi i orarit të punës dhe pagesës së orëve shtesë.
	+ Punësimi i personave nën moshë – ndalimi i punës së fëmijëve në punë të rënda ose pa leje të posaçme.
	+ Punësimi sezonal(me afat të caktuar) – nëse përputhet me dispozitat ligjore në fuqi.
	+ Punonjësit e huaj

Sigurisë dhe Shëndetit në Punë:* + Dokumentin e Vlerësimit të Riskut
	+ Pajisjet mbrojtëse individuale dhe kolektive
	+ Informimin dhe trajnimin e punëmarrësve mbi risqet që paraqet proçesi i punës
	+ Rregjistri i aksidenteve në punë.
	+ Kontrolli mjekësor fillestar dhe periodik.
	+ Planin e emergjencës, si sinjalistikë dhe mjete të fikjes së zjarrit, duke verifikuar nëse punonjësit dinë si të reagojnë në raste emergjente (zjarr, aksident etj.)

Inspektimit janë zhvillura janë **b**azuar në objektivat e ISHPSHSH-së, orientimi i planifikimit të inspektimeve subjekte ekonomike me dhe pa historik inspektimi, e me risk potencial për mos zbatimin e dispozitave ligjore për sigurine dhe shendetin në punë dhe marrëdhëniet e punës duke përfshirë periudhën e sezonit turistik për shkak dhe të shtim të kapaciteteve në tregun e punës ku përfshihen subjekte me aktivitet Hoteleri Turizem dhe risk informaliteti në të gjitha format e shfaqjes së tij.Konkretisht sipas viteve kemi :* + Në vitin 2021 subjekte te inspektuara me planifikim janë 93%
	+ Në vitin 2022 subjekte të inspektuara me planifikim janë 91%
	+ Në vitin 2023 subjekte të inspektuara me planifikim janë 90%
	+ Në vitin 2024 subjekte të inspektuara me planifikim janë 88%

Shoqeruar tabela me te dhena perkatese sipas pyetjeve. | E plotë | S’ka |
| 18 | 30.06.2025 | *Kërkesë për informacion :* Sa të njohur janë puntorët me të drejtat në punë, a denocnojnë ata raste informaliteti dhe të shfrytëzimit më orë të gjata? Si mund të zgjidhet problemi i informalitetit në punët sezonale? Si monitorohen kushtet e punës së punëtorëve të huaj që punojnë sezonalisht në Shqipëri, sidomos ata që vijnë nga Afrika apo vendet aziatike? Nga intervistat që kam kryer, në anonimiteti për shkak të frikës punëtorë nga Afrika më kanë deklaruar se punëdhënësi ju mban pasaportën, si e konsideroni këtë shkelje dhe a keni trajtuar ju raste të tjera si ky? A ka Inspektorati kapacitet të mjaftueshëm për të kontrolluar në mënyrë efektive punësimin sezonal, sidomos në pikat turistike dhe bujqësore gjatë verës? Cilat janë planet konkrete për të përmirësuar situatën e punëtorëve sezonalë në Shqipëri në sezonet e ardhshme?  | 07.07.2025 | Shkeljet më të zakonshme që evidentohen gjatë sezonit turistik lidhen kryesisht me kushtet dhe marrëdhëniet e punës, ku përfshihen: Punësimi informal (pa kontratë dhe pa sigurime shoqërore dhe shëndetësore); · Punësimi i të miturve pa autorizimin përkatës nga Inspektorati i Punës; · Mosrespektimi i orarit të punës dhe pushimeve ditore e javore; · Mospagimi i orëve shtesë dhe i turneve të natës. Në kuadër të sezonit turistik 2025, ISHPSHSH ka miratuar një plan të posaçëm masash për kontrollin e subjekteve që ushtrojnë aktivitet me karakter sezonal në të gjithë vendin. E gjithë trupa inspektuese është angazhuar në inspektime të dedikuara, veçanërisht në zonat me fluks të lartë turistik si: Durrës, Vlorë, Sarandë, Himarë, Shëngjin dhe Velipojë, si edhe në qytete me turizëm kulturor e natyror, ku ushtrohet aktivitet sezonal në fushat e akomodimit, gastronomisë dhe transportit turistik. Gjatë periudhës së sezonit turiztik kontrollet do të jenë të shtuara dhe rigoroze, me qëllim sigurimin e kushteve të ndershme dhe të sigurta pune, në mbrojtje të të drejtave të punëmarrësve. Fokus i inspektimeve do të jenë: Në kuadër të sezonit turistik 2025, ISHPSHSH ka miratuar një plan të posaçëm masash për kontrollin e subjekteve që ushtrojnë aktivitet me karakter sezonal në të gjithë vendin. E gjithë trupa inspektuese është angazhuar në inspektime të dedikuara, veçanërisht në zonat me fluks të lartë turistik si: Durrës, Vlorë, Sarandë, Himarë, Shëngjin dhe Velipojë, si edhe në qytete me turizëm kulturor e natyror, ku ushtrohet aktivitet sezonal në fushat e akomodimit, gastronomisë dhe transportit turistik. Gjatë periudhës së sezonit turiztik kontrollet do të jenë të shtuara dhe rigoroze, me qëllim sigurimin e kushteve të ndershme dhe të sigurta pune, në mbrojtje të të drejtave të punëmarrësve. Fokus i inspektimeve do të jenë: · Formalizimi i marrëdhënieve të punës, përmes kontratave të rregullta; · Pagesa e drejtë e punës, duke përfshirë ato të orëve shtesë dhe respektimi i pushimeve javore; Verifikimi i rasteve të punësimit të të miturve, me ndalim të punësimit të tyre në punë të vështira ose gjatë natës; · Kontrolli i dokumentacionit për punëmarrësit e huaj, për të garantuar trajtim të barabartë dhe ligjshmëri të punësimit të tyre. Për garantimin e monitorimit të vazhdueshëm të proçesit, në Drejtorinë Qendrore të ISHPSHSH është ngritur një Njësi Koordinimi dhe Monitorimi, e cila ndjek zbatimin e planit të masave në të gjitha rajonet. Inkurajohet gjithashtu, që për çdo rast shkeljeje të të drejtave në punë, punëmarrësit mund të paraqesin ankesat e tyre pranë ISHPSHSH në mënyrat e mëposhtme: · Nëpërmjet rubrikës “Ankohu” në faqen zyrtare www.inspektoriatipunes.gov.al; · Përmes postës elektronike zyrtare ose dorazi pranë çdo zyre rajonale të ISHPSHSH; · Në çdo rast garantohet ruajtja e anonimatit, sipas parashikimeve të legjislacionit në fuqi. 2. Sa të njohur janë punëtorët me të drejtat në punë dhe a denoncojnë ata raste të informalitetit apo të shfrytëzimit me orë të zgjatura? Nga viti në vit vërehet një rritje graduale e ndërgjegjësimit të punëmarrësve mbi të drejtat e tyre në marrëdhënien e punës, gjë që reflektohet edhe në rritjen e numrit të ankesave të adresuara pranë Inspektoratit të Punës. Për vitin 2024 janë depozituar gjithsej 920 ankesa/kërkesa, duke shënuar një rritje me 127 raste më shumë krahasuar me vitin paraardhës. Këto ankesa kanë pasur në fokus çështje të tilla si: · cënimi i marrëdhënieve të punës, · mospagimi i pagave apo kontributeve shoqërore, · mosrespektimi i të drejtës për raport mjekësor apo pushim të paguar, etj. I njëjti trend është edhe për vitin 2025. Nga analiza e këtyre ankesave, rezulton se 77% e tyre janë konstatuar si të drejta dhe janë zgjidhur në favor të punëmarrësve, duke urdhëruar subjektet përkatëse për korrigjimin e shkeljeve dhe përmbushjen e detyrimeve ligjore. Megjithatë, sa i përket punonjësve sezonalë apo të rinjve në tregun e punës, përvoja tregon se niveli i informimit të tyre mbetet ende i kufizuar. Shumë prej tyre hezitojnë të denoncojnë shkeljet, për shkak të: · frikës nga humbja e vendit të punës; · pasigurisë juridike mbi statusin e punësimit; · mungesës së informacionit të mjaftueshëm për të drejtat e tyre. Në këtë kuadër, për sezonin turistik 2025, inspektorët janë udhëzuar që gjatë çdo inspektimi të kombinojnë funksionin kontrollues me rolin ndërgjegjësues, duke informuar subjektet dhe punonjësit për: · detyrimet ligjore mbi formalizimin e marrëdhënies së punës, · të drejtat që u garantohen me ligj punëmarrësve, · dhe pasojat e punësimit informal për punëtorët dhe për vetë punëdhënësit. Ky ndërveprim synon të rrisë kulturën e denoncimit dhe të forcojë zbatimin e ligjit në mënyrë parandaluese dhe edukative, në të gjitha zonat me aktivitet të shtuar sezonal. 3. Si mund të zgjidhet problemi i informalitetit në punët sezonale? Zgjidhja e problemit të informalitetit në punët sezonale kërkon një qasje të gjithanshme dhe të koordinuar, që fillon me krijimin e një kulture ligjshmërie dhe ndërgjegjësimi të përgjithshëm për të drejtat dhe detyrimet në marrëdhëniet e punës. Gjithashtu, një rol të rëndësishëm luan organizimi sindikal, që fuqizon zërin e punëmarrësve për të kërkuar mbrojtjen e të drejtave të tyre. Nga ana e Inspektoratit Shtetëror të Punës dhe Shërbimeve Shoqërore, janë ndërmarrë një sërë masash konkrete për reduktimin e informalitetit në sektorët me karakter sezonal, përfshirë: · Inspektime të targetuara në bazë të analizës së riskut dhe listave prioritare të subjekteve që operojnë në zonat me fluks të lartë turistik (si bregdeti, zonat malore apo qendrat historike); · Bashkëpunim ndërinstitucional, në veçanti me Drejtoria e Përgjithshme e Tatimeve dhe Qendra Kombëtare e Biznesit (QKB), për të garantuar ndërlidhje të të dhënave dhe ndëshkim të praktikave të informalitetit; · Informim dhe edukim i subjekteve dhe punonjësve, si pjesë integrale e çdo inspektimi, për të shpjeguar detyrimet ligjore dhe pasojat që rrjedhin nga shkelja e tyre; · Zbatim i sanksioneve efektive dhe masave administrative, kur konstatohen shkelje të legjislacionit të punës, duke përfshirë urdhërkorrigjime, gjoba dhe ndalimin e aktivitetit kur rrezikohet shëndeti apo jeta e punëmarrësve si dhe në rastet e punësimit informal. · Monitorim i vazhdueshëm i kushteve të punës, me verifikim të rregullt të përmbushjes së standardeve ligjore nga punëdhënësit, si dhe përditësim të sistemit “MIRA”, me të dhënat e çdo inspektimi për të garantuar transparencë dhe gjurmueshmëri. Përmes këtyre mekanizmave, Inspektorati i Punës synon të ndikojë jo vetëm në identifikimin dhe ndëshkimin e rasteve të informalitetit, por edhe në parandalimin dhe uljen graduale të kësaj dukurie, duke krijuar një ambient pune të formalizuar, të sigurt dhe me të drejta të mbrojtura për të gjithë punëmarrësit sezonalë. 4. Si monitorohen kushtet e punës për punëtorët e huaj sezonalë, veçanërisht ata nga Afrika apo Azia? Punëdhënësit që punësojnë shtetas të huaj, përfshirë ata nga vendet afrikane apo aziatike, kanë detyrimin ligjor të sigurojnë dokumentacionin përkatës të qëndrimit dhe punësimit, si leja unike e punës ose përjashtimet ligjore të përcaktuara në bazë të marrëveshjeve ndërkombëtare apo statusit ligjor të individit. Sipas legjislacionit shqiptar dhe udhëzimit të posaçëm për sezonin turistik 2025, punëmarrësit e huaj **duhet të trajtohen në mënyrë të barabartë me shtetasit shqiptarë**, pa asnjë formë diskriminimi dhe me respektim të plotë të të drejtave të tyre në marrëdhënien e punës.Inspektorët e ISHPSHSH janë udhëzuar të kontrollojnë:* **Dokumentacionin ligjor të qëndrimit dhe punësimit** të punëmarrësve të huaj;
* **Formalizimin e marrëdhënies së punës**, përmes kontratës dhe regjistrimit në sistemin tatimor.
* **Kushtet e punës dhe pagesën**, duke verifikuar që punonjësit e huaj të mos paguhen nën nivelin minimal ligjor dhe të mos shfrytëzohen për punë pa orar, pa pushime apo në ambiente të pasigurta;
* **Rastet e mundshme të shfrytëzimit apo punës së detyruar** – të cilat, nëse konstatohen, referohen menjëherë për ndjekje pranë **Autoritetit Përgjegjës.**
* Gjithashtu, është përcaktuar që **deklarimi i punonjësve të huaj në sistemin tatimor** duhet të përkojë me **datën e hyrjes në fuqi të kontratës së punës**, për të garantuar kontroll të plotë mbi legalitetin e punësimit të tyre.

Inspektorati ka vënë në dispozicion mekanizmat ligjorë për t’iu përgjigjur çdo rasti të shkeljes, si dhe **garanton ruajtjen e anonimatit për çdo denoncim**, në mënyrë që edhe punonjësit e huaj të kenë akses të barabartë në mbrojtjen institucionale të të drejtave të tyre.*5. Nëse punëdhënësi i mban pasaportën punëtorëve të huaj, si e konsideroni këtë dhe a keni trajtuar raste të tilla?*Mbajtja e pasaportës ose dokumenteve të identitetit të punëmarrësve të huaj nga punëdhënësi përbën një shkelje të rëndë të të drejtave të njeriut dhe mund të jetë tregues i shfrytëzimit për punë të detyruar apo i elementëve të trafikimit të qenieve njerëzore, të dënueshme sipas legjislacionit penal në fuqi.Inspektorati i Punës i ka dhënë prioritet identifikimit dhe ndalimit të praktikave të tilla dhe inspektorëve u kërkohet kujdes i veçantë për të kontrolluar këto raste gjatë inspektimeve në terren, sidomos në subjektet që punësojnë punonjës të huaj sezonalë.Nëse konstatohen rrethana të tilla, Kryeinspektori Rajonal njofton Drejtorinë Qendrore, e cila ndërmerr veprimet e mëtejshme institucionale, ku rasti referohet menjëherë tek Autoriteti Përgjegjës. Po, Inspektorati ka trajtuar raste të tilla edhe në të kaluarën, ku janë referuar në mënyrë të menjëhershme pranë organeve ligjzbatuese, për vijimin e procedurave sipas natyrës dhe rëndësisë së shkeljes.ISHPSHSH mbetet e angazhuar në mbrojtjen e të drejtave të çdo punëmarrësi, vendas apo i huaj, dhe inkurajon denoncimin e çdo praktike abuzive, duke garantuar konfidencialitetin dhe ndjekjen e rastit sipas proçedurës ligjore.*6. A ka Inspektorati kapacitete të mjaftueshme për të kontrolluar në mënyrë efektive punësimin sezonal?*Për shkak të **rritjes së ndjeshme të fluksit të punësimeve sezonalë gjatë sezonit veror**, ISHPSHSH ka ndërmarrë një **proëes riorganizimi të forcave inspektuese**, për të garantuar mbulim sa më të plotë dhe efikas të zonave me aktivitet të shtuar turistik.Në këtë kuadër, është hartuar një **listë prioritare inspektimi**, e cila përfshin zonat me **risk më të lartë për shkelje të legjislacionit të punës**, si:* zonat bregdetare: Durrës, Vlorë, Sarandë, Himarë, Shëngjin, Velipojë;
* dhe qytete me turizëm kulturor dhe natyror që shfaqin rritje të përkohshme të punësimit sezonal.

Inspektimet do të kryhen jo vetëm mbi bazën e listës prioritare, por edhe në formë **rastësore**, kur ka indicie apo sinjalizime për **shkelje flagrante të ligjit**, duke rritur prezencën e trupës inspektuese në terren gjatë gjithë sezonit turistik.Për të mbështetur këtë angazhim, në Drejtorinë Qendrore të ISHPSHSH është ngritur **Njësia e Koordinimit dhe Monitorimit**, e cila:* siguron **raportim dhe mbikëqyrje të përditshme** të kontrolleve;
* koordinon punën mes Drejtorive Rajonale dhe strukturave të tjera mbështetëse;
* angazhon **edhe inspektorë nga qendra**, në funksion të forcimit të kapaciteteve në zonat me ngarkesë të lartë.

Këto masa synojnë të **përmirësojnë cilësinë dhe shtrirjen e inspektimeve**, të garantojnë **respektimin e të drejtave të punëmarrësve sezonalë** dhe të **rrisin ndërgjegjësimin ligjor të punëdhënësve** në të gjithë territorin*7. Cilat janë planet për përmirësimin e situatës së punëtorëve sezonalë në sezonet e ardhshme?*Siç është nënvizuar edhe më sipër, rritja e ndërgjegjësimit të punëmarrësve për të drejtat e tyre, përmes fushatave edukative dhe informuese, si dhe forcimi i organizimit të tyre sindikal, përbëjnë faktorë kyç në përmirësimin e situatës së punëtorëve sezonalë në afatin afatgjatë.Inspektorati Shtetëror i Punës dhe Shërbimeve Shoqërore, në kuadër të angazhimeve të tij për sezonet e ardhshme, parashikon:* Vijimin e forcimit të kontrolleve në sektorët me risk të lartë, veçanërisht në ambiente të ngarkuara të shërbimit, plazhe, zona malore dhe në të gjitha ato njësi ku konstatohet punësim informal;
* Zbatimin e praktikave parandaluese dhe edukative, përmes shpërndarjes së materialeve informuese, orientimeve praktike për punëdhënësit dhe kontakteve të drejtpërdrejta me punëmarrësit gjatë inspektimeve;
* Rritjen e ndërveprimit me institucione të tjera, për të ndihmuar në identifikimin e rasteve të abuzimit dhe në krijimin e një mjedisi pune më të sigurt e të formalizuar.

Në përfundim të sezonit turistik, Njësia e Koordinimit dhe Monitorimit pranë Drejtorisë Qendrore do të hartojë një raport përmbledhës mbi gjetjet, problematikat dhe masat e ndërmarra. Ky raport do të shërbejë si bazë për planifikimin e ndërhyrjeve të sezonit të ardhshëm, me qëllim përmirësimin e mëtejshëm të kushteve të punës dhe respektimit të të drejtave të punëtorëve sezonalë. | E plotë | S’ka |
| 19 | 10.07.2025 | *Kërkesë për informacion:* Të më vini në dispozicion një përmbledhje të rezultateve të inspektimit të kryer ndaj subjektit Albita shpk me nipt J81706003C., konkretisht mbi shkeljet e konstatuara apo mungesën e tyre, si dhe çdo masë administrative të marrë. | 17.07.2025 | Ne vijim te komunikimeve tona ju bej me dije se Drejtoria Rajonale Tirane e Inspektorati Shteteror  Punes dhe SherbimeveShoqerore eshte ne nje proces te dyte inspektimi ne subjektin Albita shpk me nipt J81706003C. Sic ju kemi bere me dije ne procesin e pare te inspektimit nuk ka gjetje qe jane ne interes te pretendimeve tuaja. Ne perfundim te procesit te dyte do ju vihen ne dispozicion permbledhjen e rezultateve te inspektimit.Ne process. | Ne proces | S’ka |
| 20 | 10..07.2025 | *Kërkesë për informacion:* Sa është numri i kontrolleve të ushtruara në subjekte të ndryshme private shqiptare që kanë të punësuar shtetas të huaj të pajisur me leje qëndrimi dhe pune? 2-Në sa raste keni konstatuar shkelje të të drejtave të punëtorëve të huaj nga individë apo subjekte shqiptare, në këtë rast punëdhëns, çfarë masash administrative janë marrë nga ana e institucionit tuaj? Dhe cilat janë masat që aplikohen në raste të konstatimit të shkeljeve? 3-Nëse i keni evidentuar këto shkelje, të çfarë karakteri kanë qenë të kushteve të punës, të keqtrajtimeve, të fshehjes së aksidenteve të mundshme apo të karaktereve të tjera? 4-Përveç masave administrative a keni oasur raste të referuar në prokurori ose Policinë e Shtetit subjekte të ndryshme që kanë kryer shkelje të renda (të karakterit penal), ndaj të punësuarve të huaj?  | 22.07.2025 | Në fokus të inspektimit të punës këtë periudhë vazhdon t’i kushtohet vemëndje e shtuar dhe kontrollit të punësimit të punëmarrësve të huaj. Krahasuar me të njëjtën periudhë të një viti më parë kemi një rritje të punësimit të tyre në masën 27 % më shumë. Punonjësit e huaj që punojnë në shqipëri, pra që kanë marrëdhënie punësimi me punëdhënës shqiptar, ju nënshtrohet dispozitave ligjore të lëgjislacionit shqiptar të punë, pra gëzojnë të njëjtat të dreta dhe detyrime si cdo punonjës tjetër. Kështu nga inspektimet e realizuara janë konstatuar 7 punonjës të huaj informa dhe pa kontrata pune. Për këto konstatime konstatime, sipas legjislacionitnë fuqi janë mbajtë masat “pezullim” i përkohëshëm i punës së tyre deri në legalizimin dhe formlizimin e punës, dhe për subjektet ekonomike janë marrë masat administartive “paralajmerim”. Janë shënuar dy raste të punëmarrësve të huaj të aksidentuar në punë me paaftësi në punë njëri deri 28 ditë dhe një mbi 1 muaj për të cilët është marrë denim kryesor gjobë për mos marrjen e masave për siguri në punë dhe Paralajmërim.Inspektorati Shtetëror i Punës dhe Shërbimeve Shoqërore, mbështetur në VKM nr.499, datë 29.08.2018 “Për miratimin e proçedurave standarte të veprimit për mbrojtjen e viktimave dhe viktimave të mundshme të trafikimit”, ku inspektori I punes në raste të dyshimit për viktima të mundshme të trafikimit, ngarkohet ta referoje rastin pranë Autoritetit Përgjegjës(AP) per vleresim dhe ndjekje nga ana e tyre nëse kemi një viktimë të mundshme trafikimi. Gjatë vitit 2025 janë referuar 2 raste të punëmarresve të huaj, të cilat pas trajtimit nga ana jone janë referuar pranë AP. Nuk ka patur raste të referuara në Prokurori apo Policinë e Shtetit.  |  |  |
| 21 | 14.07.2025 | *Kërkesë për informacion:* - Numri i punonjësve sezonalë të punësuar në zonën e Shëngjinit për secilin vit nga viti 2021 deri në vitin 2024.-Format më të zakonshme të kontratave të punës që janë përdorur për punonjësit sezonalë në këtë zonë. -Kohëzgjatja mesatare e periudhës së punës sezonale në sektorin e turizmit në Shëngjin. -Numri mesatar i orëve të punës në ditë dhe ditëve të punës në javë për punonjësit sezonalë në këtë zonë. -Numri dhe intervali i inspektimeve të kryera nga ISHPSHSH në zonën e Shëngjinit gjatë sezonit turistik për vitet 2021–2024, si dhe: · Nëse inspektimet kanë qenë të planifikuara apo të paparalajmëruara; · Çështjet kryesore të mbikëqyrura (kontratat, orari, pagesat, siguria dhe shëndeti në punë, etj.). -Shkeljet më të zakonshme të konstatuara në lidhje me punën sezonale në zonën e Shëngjinit.  | 21.07.2025 | Inspektimit janë zhvillura janë **b**azuar në objektivat e ISHPSHSH-së, orientimi i planifikimit të inspektimeve subjekte ekonomike me dhe pa historik inspektimi, e me risk potencial për mos zbatimin e dispozitave ligjore për sigurine dhe shendetin në punë dhe marrëdhëniet e punës duke përfshirë periudhën e sezonit turistik për shkak dhe të shtim të kapaciteteve në tregun e punës ku përfshihen subjekte me aktivitet Hoteleri Turizem dhe risk informaliteti në të gjitha format e shfaqjes së tij.Konkretisht sipas viteve kemi :* Në vitin 2021 subjekte të inspektuara me planifikim janë 94%
* Në vitin 2022 subjekte të inspektuara me planifikim janë 74%
* Në vitin 2023 subjekte të inspektuara me planifikim janë 95%
* Në vitin 2024 subjekte të inspektuara me planifikim janë 68%

Pjesa tjteër kanë qenë inspektime jashtë planifikimi kryesisht ankesë aksidente ose rastësore si dhe inspektime me kerkesë për leje pune.Shkeljet e dispozitave ligjore të evidentuara për këtë periudhë në zonën e Shëngjinit , janë sipas kategorive të ligjit si më poshtë:1. Rregullimi i marrëdhënieve të punës 41 %
2. Siguria dhe shëndeti në vendin e punës 53 %
3. Informaliteti gri 6%
 | E plotë | S’ka |
| 22 | 31.07.2025 | *Kërkesë për informacion:* më vini në dispozicion informacionin mbi të gjitha dëmtimet në punë të ndodhura në kompaninë e ndërtimit "Rajfi Group sh.p.k" Durrës (NIPT J81531502F) gjatë viteve 2020-2023, përfshirë:Datën e ngjarjesEmrin dhe mbiemrin e të dëmtuaritNatyrën dhe shkakun e dëmtimitMasat e marra nga Inspektorati i Punës | 25.08.2025 | Pjeserisht e kthyer: kerkoni te dhena qe kane te bejne  me  "**Emrin dhe mbiemrin e të dëmtuarit"**e dhene kjo qe sipas ligjit 119/2014 Neni 17 "KUFIZIMI I SË DREJTËS PËR INFORMIM" pika.1" E drejta e informimit mund të kufizohet në rast se është e domosdoshme, proporcionale dhe nëse dhënia e informacionit dëmton interesat e mëposhtëm: a) të drejtën për një jetë private. Pra nuk mund tu veme ne dispozicion te dhena kur titullari i këtyre të drejtave nuk ka dhënë vetë pëlqimin për dhënien e informacionit. | Pjeserisht | S’ka |
| 23 | 03.08.2025 | *Kërkesë për informacion:*, punonjës pranë subjektit “Vois”, i pushuar nga puna nga kjo kompani,përmes pushimeve kolektive.Bazuar në Ligjin nr. 119/2014 “Për të Drejtën e Informimit”, ju kërkoj të më vini në dispozicion kopjen e procesverbalit të inspektimit , që lidhet me veprimtarinë e inspektimit ndaj Vois, veçanërisht në kontekstin e pushimeve kolektive.Ju lutem procesverbali te jete i plote. | 07.08.2025 | Bazuar ne ligjin 119/2014 per te drejten e informimit lidhur me kerkesen tuaj drejtuar koordinatorit te ISHPSHSH-se mbi venien ne dispozicion te dokumentacionit te inspektimit te mbajtur  ne subjektin "VOIS Albania"  ju informojme se:Ashtu si ju kemi sqaruar edhe ne kthim pergjigjet e ankesave te depozituara prane institucionit tone, subjekti " Vois Albania", ka respektuar proçedurat ligjore qe Ligji 7961, date 12.07.1995 "Kodi i Punes i RSH-se" (i ndryshuar) ka parashikuar ne raste te pushimeve kolektive, thene kjo subjektit nuk ju konstatuan shkelje ne proçesverbalin e inspektimit si  dhe rrjedhimisht nuk ju lane detyra per zbatim ne lidhje me objektin e ankeses suaj.Bashkelidhur gjeni dokumentacionin e inspektimit te mbajtur nga inspektoret e  Drejtorise Rajonale Tirane , per verifikimin e pretendimeve te ngritura ne ankese. | E plotë | S’ka |
| 24 | 07.08.2025 | *Kërkesë për informacion* punonjës pranë subjektit “Vois”, i pushuar nga puna nga kjo kompani,përmes pushimeve kolektive.Përmes platformës zyrtare Shqipëria që Duam paraqita një kërkesë për informacion në lidhje me inspektimin e kryer nga Inspektorati Shtetëror i Punës ndaj subjektit “Vois Albania”. Sipas përgjigjes së marrë nga kjo platformë, u informova se duhej t’ju drejtohesha drejtpërdrejt pranë institucionit tuaj për të vijuar me kërkesën.Bazuar në Ligjin nr. 119/2014 “Për të Drejtën e Informimit”, ju kërkoj të më vini në dispozicion kopjen e procesverbalit të inspektimit , që lidhet me veprimtarinë e inspektimit ndaj Vois, veçanërisht në kontekstin e pushimeve kolektive.Ju lutem procesverbali te jete i plote. | 08.08.2025 | Bazuar ne ligjin 119/2014 per te drejten e informimit lidhur me kerkesen tuaj drejtuar koordinatorit te ISHPSHSH-se mbi venien ne dispozicion te dokumentacionit te inspektimit te mbajtur  ne subjektin "VOIS Albania"  ju informojme se:Ashtu si ju kemi sqaruar edhe ne kthim pergjigjet e ankesave te depozituara prane institucionit tone, subjekti " Vois Albania", ka respektuar proçedurat ligjore qe Ligji 7961, date 12.07.1995 "Kodi i Punes i RSH-se" (i ndryshuar) ka parashikuar ne raste te pushimeve kolektive, thene kjo subjektit nuk ju konstatuan shkelje ne proçesverbalin e inspektimit si  dhe rrjedhimisht nuk ju lane detyra per zbatim ne lidhje me objektin e ankeses suaj.Bashkelidhur gjeni dokumentacionin e inspektimit te mbajtur nga inspektoret e  Drejtorise Rajonale Tirane , per verifikimin e pretendimeve te ngritura ne ankese. | E plotë | S’ka |
| 25 | 07.08..2025 | *Kërkesë për informacion* : Lidhur me dispozitën 132 të Kodit të Punës. “Në rast përkujdesjesh të domosdoshme për fëmijët në ngarkim, punëmarrësi përfiton pagën e tij, jo me shumë se 12 ditë mungesa në vit. Punëmarrësi me fëmijë deri në tre vjeç, ka të drejtë për një pushim të paguar deri në 15 ditë, kur fëmija i tij është i sëmurë, vërtetuar me raport mjekësor. Ai ka të drejtë të mungojë për një periudhë shtesë jo me shumë se 30 ditë në vit pa pagesë.” Lidhur me këzë dispozitë vëmë re që është pak e paqartë në terma zbatimi terminologjia “Përkujdesje e domosdoshme për fëmijët në ngarkim”, nëse përkujdesja duhet të vërtetohet apo jo me raport mjekësor, dhe nëse ka një kufizim deri në çfarë moshe të fëmijës mund të jetë apo mund të lëshohet raporti mjekësor. Gjithashtu kërkojmë udhëzimin dhe intepretimin tuaj mbështetur në praktikën e institucionit për pjesën “ Punëmarrësi me fëmijë deri në tre vjeç, ka të drejtë për një pushim të paguar deri në 15 ditë, kur fëmija i tij është i sëmurë, vërtetuar me raport mjekësor” lidhur me faktin nëse raporti mjekësor paguhet nga punëdhënësi në masën 100 % apo 70-80 % dhe ka ndonjë kufizim të sëmundjeve për të cilët lëshoher raporti mjekësor apo është i përgjithshëm dhe përfshin dhe gripin dhe temperaturën etj. | 07.08.2025 | Në përgjigje të kërkesës suaj, lidhur me interpretimin dhe mënyrën e zbatimit të nenit 132 të Kodit të Punës, ju bëjmë me dije sa më poshtë:**1. Mbi termin “përkujdesje e domosdoshme për fëmijët në ngarkim” dhe vlefshmërinë e raportit mjekësor.**Dispozita e nenit 132 të Kodit të Punës nuk përcakton në mënyrë të drejtpërdrejtë një kufi moshe për fëmijët “në ngarkim”, për të cilët punëmarrësi ka të drejtë të përfitojë pushim me pagesë deri në 12 ditë në vit për përkujdesje të domosdoshme.Megjithatë, në zbatim të kësaj dispozite, interpretimi dhe zbatimi praktik kërkon **referim paralel te legjislacioni për sigurimet shoqërore dhe aktet nënligjore/rregullatore përkatëse**, të cilat përcaktojnë **procedurat dhe kriteret për lëshimin e raporteve mjekësore**, përfshirë vlefshmërinë e tyre në funksion të përfitimit të lejes së paguar.Në praktikën e hasur nga ISHPSHSH, për **çdo rast kur mungesa lidhet me përkujdesje për shkak të sëmundjes së fëmijës**, pavarësisht nëse fëmija është mbi apo nën moshën 3 vjeç, **raporti mjekësor është dokumenti i domosdoshëm** për të justifikuar mungesën dhe përfitimin përkatës**2. Mbi të drejtën për pushim të paguar për prindin me fëmijë deri në tre vjeç (15 ditë)**Për këtë kategori punëmarrësish, ligji parashikon të drejtën për një **pushim të paguar deri në 15 ditë**, kur fëmija është i sëmurë dhe kjo **vërtetohet me raport mjekësor**.Dispozita përcakton se punëmarrësi “përfiton pagën e tij”, dhe në mungesë të ndonjë kufizimi tjetër ligjor, kjo përkthehet si **pagesë e plotë (100%)**, për aq ditë sa lejohet nga ligji dhe sa është mbuluar me dokumentacion mjekësor të rregullt.**3. Mbi natyrën e sëmundjeve të fëmijës për të cilat lëshohet raport mjekësor**Theksojmë se **vlerësimi mjekësor**, si dhe përcaktimi i kushteve për lëshimin dhe vlefshmërinë e raporteve mjekësore, **rregullohen nga legjislacioni për sigurimet shoqërore dhe shërbimin shëndetësor**, që bie jashtë tagrit të drejtpërdrejtë të ISHPSHSH-së.Megjithatë, ISHPSHSH, në funksion të mbikëqyrjes së zbatimit të Kodit të Punës, vlerëson **ligjshmërinë e mungesës** dhe justifikimin e saj në përputhje me dokumentacionin mbështetës dhe marrëveshjet kontraktuale. | E plotë | S’ka |
| 26 | 13.08.2025 | *Kërkesë për informacion:* më vini në dispozicion informacionin mbi të gjitha dëmtimet në punë të ndodhura në kompaninë e ndërtimit "Rajfi Group sh.p.k" Durrës (NIPT J81531502F) gjatë viteve 2020-2023, përfshirë:Datën e ngjarjesEmrin dhe mbiemrin e të dëmtuaritNatyrën dhe shkakun e dëmtimitMasat e marra nga Inspektorati i Punës | 25.08.2025 | Pjeserisht e kthyer: kerkoni te dhena qe kane te bejne  me  "**Emrin dhe mbiemrin e të dëmtuarit"**e dhene kjo qe sipas ligjit 119/2014 Neni 17 "KUFIZIMI I SË DREJTËS PËR INFORMIM" pika.1" E drejta e informimit mund të kufizohet në rast se është e domosdoshme, proporcionale dhe nëse dhënia e informacionit dëmton interesat e mëposhtëm: a) të drejtën për një jetë private. Pra nuk mund tu veme ne dispozicion te dhena kur titullari i këtyre të drejtave nuk ka dhënë vetë pëlqimin për dhënien e informacionit. | E plotë | S’ka |
| 27 | 14.08.2025 | *Kërkesë për informacion:* Bazuar në Ligjin Nr. 119/2014 “Për të drejtën e informimit”, unë Loreta Koleci, gazetare e medias Zëri, ju drejtohem me këtë kërkesë për të marrë informacion zyrtar lidhur me **aksidentet në punë të ndodhura në kantieret e ndërtimit** në të gjithë territorin e Republikës së Shqipërisë gjatë periudhës **1 janar 2025 – 14 gusht 2025**.Konkretisht, ju lutem të më vini në dispozicion të dhëna të detajuara mbi:- Numrin total të aksidenteve të ndodhura në vendin e punës në kantieret e ndërtimit në këtë periudhë.Ndarjen e tyre në aksidente fatale dhe jo-fatale.Qarqet/bashkitë ku janë regjistruar aksidentet. Shkaqet kryesore të konstatuara për këto aksidente, sipas inspektimeve tuaja.Numrin e inspektimeve të kryera në këtë sektor gjatë kësaj periudhe.Masat administrative të marra ndaj subjekteve që kanë rezultuar në shkelje të legjislacionit të punës dhe sigurisë teknike.Çdo analizë statistikore apo përmbledhje të brendshme që mund të jetë përgatitur nga institucioni juaj mbi këtë tematikë për periudhën në fjalë. | 25.08.2025 | Treguesit statistikor janë për subjekte për të cilat është mbyllur hetimi me vendim përfundimtar Janar-Korrik 2025, çështjet e muajit Gusht janë në proces.Berat Nr. Inspektime për aksident në ndërtim- 2 /Nr.Pnm të Aksidentuar 1/ Nr. Punemarrës me Vdekje 1Dibër Nr. Inspektime për aksident në ndërtim-0/ Nr.Pnm të Aksidentuar 0/Nr. Punemarrës me Vdekje 0Durrës Nr. Inspektime për aksident në ndërtim-2 Nr.Pnm të Aksidentuar /3 Nr. Punemarrës me Vdekje 0 Nr. Punemarrës me VdekjeElbasan Nr. Inspektime për aksident në ndërtim-2 Nr.Pnm të Aksidentuar 3 2Fier Nr. Inspektime për aksident në ndërtim-0 0 0Gjirokastër Nr. Inspektime për aksident në ndërtim-0 /Nr.Pnm të Aksidentuar-0/ Nr. Punemarrës me Vdekje-0Korçë Nr. Inspektime për aksident në ndërtim-1/ Nr.Pnm të Aksidentuar -1/ Nr. Punemarrës me Vdekje-1Kukës Nr. Inspektime për aksident në ndërtim-1 Nr.Pnm të Aksidentuar-0/ Nr. Punemarrës me Vdekje-0Lezhë Nr. Inspektime për aksident në ndërtim-0 Nr.Pnm të Aksidentuar-0/ Nr. Punemarrës me Vdekje-0Shkodër Nr. Inspektime për aksident në ndërtim-1/ Nr.Pnm të Aksidentuar-1/ Nr. Punemarrës me Vdekje -1“Masat administrative në inspektimet për shkak “Aksidenti në punë në sektorin e ndërtimit”Në 100 % të subjekteve që janë inspektuar në kuadër të aksidentit në punë janë marrë masa administrative, ku ka subjekte dhe me dy ose më shumë masa, përkatësisht; Masë urgjente “Pezullim”; “Paralajmërim”, “Gjobë”. Sipas përqindjes në raport me totalin e inspektimeve për aksident kemi;33 % e subjekteve kanë marrë Masë Urgjente “Pezullim”, për shkelje flagrante që lidhen me sigurinë e shëndetin në punë dhe vetem 3 % për marrëdhënie pune.83 % e subjekteve kanë marrës dënim kryesor “Paralajmërim”.63 % e subjekteve kanë marrë dënim kryesor “Gjobë”, me vlerë totale 5,540,000 lekëShkaqet kryesore të aksidenteve në sektorin e ndërtimit janë:· Rënie nga lartësia· Rënia dhe rrëzimi gjatë proçesit të punës· Humbje e ekuilibrit dhe e vetëdijes gjatë punës.· Rënia e objekteve nga lartësia dhe goditja e punëmarrësve· Goditje e mjeteve automobilistike.Në zbatim të orientimit për planifikim me bazë risku“Për kontrollin dhe monitorimin e aktiviteteve ndërtuese ” gjatë periudhës Janar- Korrik 2025, trupa inspektuese ka kryer inspektime në sektorin e ndërtimit në 967 subjekte , ku janë kontrolluar 9,165 vende pune gjithsej,Në këto aktivitete kanë rezultuar se: 9 % e të punësuarve janë punëmarrëse femra.Vetëm 4 % e punëmarrësve të evidentuar paguhen e sigurohen me pagë minimale.4 % e punëmarrësve të evidentuar punojnë mbi 48 orë punë në javë.19 % e punëmarrësve të evidentuar punojnë mbi 40 orë punë në javë.2 % e punëmarrësve të evidentuar, punonin pa kontratë pune individuale.3 % e punëmarrësve të evidentuar, ishin punëmarrës informal (të pasiguruar) nga të cilët 98 % u siguruan brenda procesit të inspektimit nëpërmjet masës urgjente pezullim.. Më poshtë do të gjeni përgjigjen për pyetjet 5 dhe 6 mbi numrin e inspektimeve në sektorin e ndërtimit dhe masat administrative të marra. | E plotë | S’ka |
| 28 | 15.09.2025 | *Kërkesë për informacion:* Bazuar në ligjin nr.119/2014, "Për të Drejtën e Informimit", jam i interesuar për një informacion:Ku gjendet detyrimi që një punëdhënës duhet t'i japë një kopje të kontratës së punës të nënshkruar  punëtorit?   Pashë që Kodi i Punës nuk e thotë askund. A ka ndonjë ligj apo KOnventë që e thotë? | 23.09.2025 | Kontrata e punes është dokument i rëndësishëm që palet duke patur në konsideratë parimin e lirise kontraktuale përcaktojnë në përmbajtjen e saj të drejtat dhe detyrimet e tyre në përputhje me parashikimet Ligjit nr. 7961, datë 1995 “Kodi i Punës”, (i ndryshuar), legjislacionit tjeter të punës si dhe akteve nënligjore të dala në zbatim të tyre.Neni 21 i Ligjit nr. 7961, datë 1995 “Kodi i Punës”, (i ndryshuar) ka të parashikuar në brendinë e tij detyrimin e punëdhënësit për të informuar punonjësit për kushtet e zbatueshme në marrëdhënien e punësimit, të parashikuara në kontratën e punës, duke parashikuar lidhjen e saj në formë të shkruar dhe të dakortësuar nga palët.Për rëndësinë që ka informimi mbi kushtet e zbatueshme të punës, ky nen parashikon lidhjen e saj qe ditën e parë të punës me prejashtim të rasteve të veçanta dhe të justifikueshme punëdhënësi është i detyruar ta lidhë atë brenda 7 ditëve nga dita e punësimit( neni 21, pika 4, të Ligjit nr. 7961, datë 1995 “Kodi i Punës”).Për sa më sipër legjislacioni i punës nëpërmjet dispozitave të sipërcituara parashikon rëndësinë që ka e drejta e punëmarrësit për tu informuar me shkrim, në fillim të punësimit në lidhje me të drejta dhe detyrimet në një marrëdhënie pune.Informimi me shkrim, në të cilën punëmarrësit kanë një qasje të lehtë, arrin qëllimin që kanë këto dispozita, ndërsa dakortësia është një formë që vërteton dokumentimin, uke transpozuar ne brendinë e tyre parimet dhe normat e vendosura nga aktet ndërkombëtare të ratifikuara në RSH-së.Në vijim të kërkesës suaj se ku është e “parashikuar dhënia e nje kopje të kontratës së punës punëmarrësit” , informojmë krahës dispozitave të sipërcituara në Kodin e Punës , Direktiva (BE) 2019/1152 e Parlamentit Evropian dhe e Këshillit e 20 qershorit 2019 “Mbi kushtet transparente dhe të parashikueshme të punës në BE”, ka të parashikuar detyrimin punëdhënësit që të mbajë provën e transmetimit .Konkretisht neni 3 I kësaj directive “Ofrimi I informacionit” parashikon : “Punëdhënësi duhet ti ofrojë çdo punëmarrësi informacionin e kërkuar sipas kësaj Direktive me shkrim.Informacioni duhet të jepet ose të transmetohet në letër ose, me kusht që informacioni të jetë I arritshëm për punëmarrësin, të mund të ruhet dhe të shtypet dhe që punëdhënësi të mbajë provën e transmetimit ose marrjes në formë elektronike”. | E plotë | S’ka |